Η ΚΙΝΗΜΑΤΟΓΡΑΦΙΚΗ ΕΙΛΙΚΡΙΝΕΙΑ ΤΟΥ RICHARD LINKLATER | ModernWriters\nΤο όνομα του ακούστηκε πολύ τους τελευταίους μήνες. Για τους περισσότερους ήταν άγνωστο αν και πολλοί ερωτεύτηκαν με την αναπάντεχη ρομαντική τριλογία του ( Before Sunrise, Before Sunset, Before Midnight). Μετά απο δεκαεφτά ταινίες σε είκοσι τρία χρόνια καριέρας έφτασε η στιγμή να ανέβει το μεγάλο σκαλοπάτι στην κινηματογραφική του πορεία. Ο λόγος για τον επιλεκτικό, αφοσιωμένο σκηνοθέτη του ανεξάρτητου σινεμά Ρίτσαρντ Λινκλέιτερ.\nΞαφνικά όλοι μιλούσαν για το νέο του δημιούργημα, για το “πνευματικό παιδί” του που χρειάστηκε δώδεκα χρόνια για να ολοκληρωθεί. Το Boyhood κατάφερε να κερδίσει διεθνή αναγνώριση μαζί με τη χρυσή σφαίρα σκηνοθεσίας και πολλές σημαντικές υποψηφιότητες σε κινηματογραφικά βραβεία. Ναι, έχασε απο το Birdman το όσκαρ καλύτερης ταινίας και σκηνοθεσίας. Αλλά κατάφερε να πετύχει κάτι μεγαλύτερο. Να αναδείξει ένα μεγάλο σκηνοθέτη που κρυβόταν πεισματικά πίσω απο τις ταινίες του γιατί πολύ απλά άφηνε εκείνες να μιλήσουν για αυτόν.\nΓεννημένος στις 30 Ιουλίου του 1960, ο Ρ. Λινκλέιτερ συνειδητοποίησε ότι θέλει να γίνει σκηνοθέτης όταν ήρθε σε επαφή με ένα θέατρο ρεπερτορίου στο Χιούστον. Αγόρασε με τις οικονομίες του την πρώτη του κάμερα, έναν προτζέκτορα και τον απαραίτητο εξοπλισμό και μετακόμισε στο Τέξας για να σπουδάσει στη σχολή κινηματογράφου του Austin. To 1985 ίδρυσε την Εταιρεία Κινηματογράφου του Ώστιν μαζί με το στενό συνεργάτη του Ντάνιελ Λι, η οποία προωθούσε το ανεξάρτητο καλλιτεχνικό σινεμά. Εκεί αρχίζει να πειραματίζεται με ταινίες μικρού μήκους μέχρι το 1988 οπότε και ολοκληρώνει την πρώτη μεγάλου μήκους ταινία του με τίτλο “Impossible to learn to plow by reading books”. Η ταινία αφορά την περιπλάνηση ενός ήρωα χωρίς συγκεκριμένη κατεύθυνση και την γνωριμία του με άλλα πρόσωπα κατά τη διάρκεια του ταξιδιού του.\nΣημαντική πηγή έμπνευσης του αποτέλεσε η ταινία Raging Bull του Μάρτιν Σκορτσέζε. Ο ίδιος ο Λινκλέιτερ είχε δηλώσει σε συνέντευξη του: ”Πάντα έβλεπα τις ταινίες ως διέξοδο για αυτά που σκεφτόμουν και ήθελα να εκφράσω. Δεν είχα διαμορφωθεί ως καλλιτέχνης αλλά κάτι σιγόβραζε μέσα μου και το Raging Bull το έφερε στην επιφάνεια .”\nΑκολούθησαν το Slacker, το cult Dazed and confused, το παραμυθένιο Before Sunrise που του χάρισε και το πρώτο βραβείο σκηνοθεσίας στο φεστιβάλ του Βερολίνου το 1995, το παράξενο animation με υπαρξιακή χροιά Waking life που μας προσγειώνει στην πραγματικότητα ύστερα απο τις πρώτες εφηβικές ονειροπολήσεις των προηγούμενων εγχειρημάτων του. School of rock, Before Sunset, Before Midnight συμπληρώνουν τη λίστα με τα κινηματογραφικά διαμαντάκια της καριέρας του. Τελευταίο του εγχείρημα μια ιστορία ενηλικίωσης που παρακολουθεί τη ζωή μιας οικογένειας σε διάρκεια δώδεκα ετών να αλλάζει, να χαίρεται, να διαπληκτίζεται , να ακολουθεί την πραγματική ζωή. Κάθε χρόνο ο Λίνκλειτερ καλούσε τους ηθοποιούς του για να γυρίσουν δύο ή τρεις σκηνές. Τους έβλεπε να μεγαλώνουν πίσω απο το φακό της κάμερας. Να αλλάζουν. Να ενηλικιώνονται. Όχι ψηφιακά, τεχνητά αλλά φυσικά. Προσπάθησε κάτι δύσκολο και αξιοθαύμαστο. Να τυλίξει την πραγματικότητα με την ταινία του φιλμ και τα κατάφερε περίφημα.\nΟ Ρίτσαρντ Λινκλέιτερ δεν έκανε καμία μεγάλη ταινία. Καμία φανταχτερή υπερπαραγωγή με μεγάλα ονόματα και υψηλά budget. Δεν αναλώθηκε σε πολλές ταινίες. Προτίμησε να επιλέξει και να αφιερωθεί σε εκείνες που σήμαιναν κάτι για αυτόν. Ταινίες βγαλμένες απο τη ζωή για τη ζωή, με ήρωες που όλοι ξέρουμε γιατί μας θυμίζουν κομμάτια του δικού μας εαυτού, με διαλόγους που έχουμε ξανακούσει, με στιγμές γνώριμες, και αισθήσεις οικείες που έχουμε βιώσει. Απλότητα, ρεαλισμός, ειλικρίνεια. Καμία επιτήδευση, καμία προσποίηση. Άνθρωποι που συζητούν, που ερωτεύονται, που τσακώνονται, που λένε αλήθειες.\nΟ σκηνοθέτης του Boyhood δεν πούλησε ποτέ τον εαυτό με την ταμπέλα του σπουδαίου σκηνοθέτη. Δεν τον απασχόλησε. Το μόνο που τον ενδιέφερε ήταν να κάνει καλά τη δουλειά του. Και την έκανε με το δικό του διαφορετικό, ξεχωριστό τρόπο. Τη φετινή χρονιά η κινηματογραφική του ενηλικίωση του τον ανέδειξε σε σπουδαίο σκηνοθέτη. Ωστόσο, η κινηματογραφική του ειλικρίνεια τον είχε καθιερώσει ως ένα μεγάλο δημιοργό εδώ και χρόνια.\n“Μεγαλύτερες ταινίες δε σημαίνει καλά και ντε μεγαλύτερη καριέρα. Μπορεί να έχει πιο πολλά λεφτά, ναι, αλλά ο ορισμός της επιτυχίας για μένα είναι απλά το να κάνεις ταινίες. Όσες περισσότερες ταινίες σημαίνουν κάτι για σένα. Μου προσφέρουν πράγματα όλη την ώρα αλλά… σκέψου τη ζωή σου. Σε όλους μας προσφέρονται πράγματα όλη την ώρα. Αλλά ορίζεις τον εαυτό σου μέσω των όχι που λες. Οπότε πρέπει να προσέχεις τι δέχεσαι, επειδή είναι δέσμευση.”\nPrevious PostΑΥΤΟΙ ΠΟΥ ΦΕΥΓΟΥΝ ΚΑΙ ΑΥΤΟΙ ΠΟΥ ΜΕΝΟΥΝ\nOne thought on “Η ΚΙΝΗΜΑΤΟΓΡΑΦΙΚΗ ΕΙΛΙΚΡΙΝΕΙΑ ΤΟΥ RICHARD LINKLATER”\nΜεθυσμένο Ηλιοτρόπιο says:\nΗ τριλογία του Before απλά… υπέροχη!


ygeiamou.gr team 11/01/2020 10:48:28\nΥπάρχει ένας λόγος για τον οποίο η πρώτη ενστικτώδης κίνηση σας, μετά από νυχτερινό ύπνο είναι να σηκώσετε τα χέρια σας ψηλά και να τεντωθείτε.\nΤο τέντωμα είναι ο τρόπος του σώματος να ξυπνήσει να τονώσει την κυκλοφορία και να ενθαρρύνει την κινητικότητα των μυών και των αρθρώσεων σας.\nΜετά από λίγες ώρες που βρίσκεστε στην ίδια θέση στο κρεβάτι, οι μύες σας χρειάζονται διάταση. Η κίνηση επίσης δίνει έναν λιγάκι πιο έντονο ρυθμό στην καρδιά, η οποία με την σειρά της σας δίνει αυτή την πρόσθετη ενέργεια που χρειάζεστε για να σηκωθείτε από το κρεβάτι.\nΧρειάζεστε μόνο μερικά λεπτά το πρωί για να κάνετε αυτές τις γρήγορες και εύκολες διατάσεις αμέσως μόλις ξυπνήσετε. Κρατήστε κάθε τέντωμα για τουλάχιστον 30 δευτερόλεπτα και θυμηθείτε να αναπνεύσετε βαθιά ενώ μένετε στην κάθε στάση.\n1. Μαζεύουμε το ένα πόδι στο στήθος και τεντώνουμε μετά το άλλο πόδι και στη συνέχεια και τα δύο – 10 επαναλήψεις το καθένα.\n2. Ρίχνουμε τα πόδια μας λυγισμένα στην μια πλευρά, ενώ τα χέρια μας στην αντίθετη και προς τις δυο πλευρές για 30″.\n3. Κάνουμε τη γάτα, εισπνέουμε και τραβάμε την σπονδυλική μας στήλη ψηλά, εκπνέουμε και κάνουμε μια υπερέκταση – 10 επαναλήψεις. Στη συνέχεια τεντώνουμε αντίθετα χέρι με πόδι και κάνουμε άρσεις – 10 επαναλήψεις σε κάθε πλευρά.\n4. Στάση κάτω σκύλου και σανίδα. Σπρώχνουμε απαλά τον κορμό μας προς τα πίσω, χαλαρώνουμε τον αυχένα και ερχόμαστε σε σανίδα. Επανάληψη: 10 φορές.\nΔείτε ολόκληρο το βίντεο των ασκήσεων


Τα 10 πιο ιδιαίτερα σχολεία της Αθήνας έχουν να διηγηθούν τη δική τους, μοναδική ιστορία\nΑρχική Αφιέρωμα Τα 10 πιο ιδιαίτερα σχολεία της Αθήνας έχουν να διηγηθούν τη δική...\nΗ Αθήνα έχει τη φήμη μιας άσχημης πόλης. Παραμελημένη από πολιτεία και κατοίκους, βουλιάζοντας μέσα σε τόνους από γκρίζο μπετόν, αυτή η φήμη δεν φαίνεται να αλλάζει σύντομα.\nΌμως, κάθε Σεπτέμβρη, κάποιες γωνιές της τινάζουν από πάνω τους τη σκόνη του καλοκαιριού και υποδέχονται μια καινούργια ζωή. Όπως το μεγάλο αρχοντικό στη γωνία Αχαρνών και Χέυδεν. Η Βίλα Αμαλίας, ανακαινισμένη, ανοίγει ξανά τις πόρτες της για να υποδεχτεί μαθητές και γίνεται αφετηρία για μια βόλτα στα πιο ιδιαίτερα σχολεία της πόλης: το καθένα με το δικό του παρελθόν, έχουν φιλοξενήσει στις αίθουσές τους τη νεολαία κάθε εποχής. Νεοκλασικά ή βιομηχανικά, όμορφα ή αξιοπερίεργα, τα σχολεία της πόλης έχουν να διηγηθούν τη δική τους, μοναδική ιστορία..\nΦΩΤΟΓΡΑΦΙΑ: Θανάσης Καρατζάς\nΒίλα Αμαλίας – Η κατάληψη που έγινε σχολείο (για δεύτερη φορά)\nΜια πόλη γεμάτη σχολεία. Σχολεία που περιμένουν τον εξερευνητή που κρύβει κανείς μέσα του να στρίψει στην κατάλληλη γωνία


The Hellenic Radio (ERA): News in Greek, 12-12-14\n Στη Βουλή το φορολογικό - Συντελεστής 42% για εισόδημα άνω των 42.000 β¬\nΝέα κλίμακα για μισθωτούς και συνταξιούχους προβλέπει το φορολογικό νομοσχέδιο που κατατέθηκε το βράδυ της Πέμπτης στη Βουλή. Το νέο φορολογικό νομοσχέδιο προβλέπει δύο κλίμακες φορολογίας εισοδήματος, μία για τους μισθωτούς και τους συνταξιούχους και μία για τους ελεύθερους επαγγελματίες. Η ψήφιση του νομοσχεδίου είναι προαπαιτούμενο για την έγκριση της δόσης του Ιανουαρίου, δήλωσε από τις Βρυξέλλες ο Γιάννης Στουρνάρας.\nΣτην κλίμακα των ελεύθερων επαγγελματιών προβλέπεται φορολογικός συντελεστής 26% για εισοδήματα έως 50.000 ευρώ και 33% για το υπερβάλλον. Σε αντίθεση με τους ελεύθερους επαγγελματίες, για τους οποίους καταργείται το αφορολόγητο ποσό, για τους μισθωτούς και τους συνταξιούχους προβλέπεται μείωση φόρου 2.100 ευρώ για εισοδήματα έως και 21.000 ευρώ. Για εισοδήματα υψηλότερα το ποσό της μείωσης περιορίζεται κατά 100 ευρώ ανά 1.000 ευρώ εισοδήματος.\nΣε ότι αφορά τα εισοδήματα από ενοίκια προβλέπεται κλίμακα με φορολογικό συντελεστή 10% για ετήσιο εισόδημα έως 12.000 ευρώ και 33% για το υπερβάλλον. Για τα εισοδήματα από τόκους καταθέσεων ο φορολογικός συντελεστής αυξάνεται στο 15% από 10%.\nΕισοδήματα έως 25.000 ευρώ θα φορολογούνται με συντελεστή 22%, στα επόμενα 17.000 ευρώ θα επιβάλλεται φόρος 32%, ενώ για εισοδήματα άνω των 42.000 επιβάλλεται φορολογικός συντελεστής 42%. Η νέα κλίμακα οδηγεί σε ελαφρύνσεις για μισθωτούς και συνταξιούχους χωρίς παιδιά, με ετήσιο εισόδημα έως 23.000 ευρώ, ενώ επιβαρύνσεις θα υπάρξουν για τους φορολογούμενους με παιδιά λόγω της κατάργησης του αφορολογήτου, το οποίο αντισταθμίζεται εν μέρει με την θέσπιση οικογενειακού επιδόματος 40 ευρώ για κάθε παιδί από το πρώτο.\nΕδικά για τις τρίτεκνες και πολύτεκνες οικογένειες προβλέπεται πολυτεκνικό επίδομα 500 ευρώ το χρόνο, εφόσον το οικογενειακό εισόδημα είναι μέχρι 45.000 ευρώ. Επιβαρύνσεις θα προκύψουν και για τους φορολογούμενους, οι οποίοι τα προηγούμενα χρόνια, μείωναν το φόρο λόγω των εκπτώσεων διαφόρων δαπανών όπως οι τόκοι στεγαστικών δανείων, τα ενοίκια κατοικιών κλπ. Με τη νέα κλίμακα καθιερώνεται ουσιαστικά αφορολόγητο 9.000, καθώς για εισόδημα έως 21.000 ευρώ, ο φόρος μειώνεται κατά 2.100 ευρώ. Εφόσον ο φόρος που προκύπτει είναι μικρότερος των 2.100 ευρώ τότε το ποσό μείωσης περιορίζεται στο ποσό του φόρου. Για εισόδημα άνω των 21.000 ευρώ το ποσό μείωσης περιορίζεται κατά 100 ευρώ ανά χίλια 1.000 ευρώ εισοδήματος και μέχρι εξαντλήσεως του ποσού των 2.100 ευρώ, στο επίπεδο εισοδήματος των 42.000 ευρώ.\nΜε τη νέα κλίμακα: Γ± Φορολογούμενος με εισόδημα 13.000 ευρώ θα πληρώσει φόρο 760 ευρώ ενώ με την κλίμακα που ισχύει σήμερα ο φόρος ανέρχεται στα 880 ευρώ. Γ± Φορολογούμενος με εισόδημα 23.000 ευρώ θα πληρώσει φόρο με βάση τη νέα κλίμακα 3.160 ευρώ ενώ με την ισχύουσα ο φόρος ανέρχεται στα 3.170 ευρώ. Οι φορολογούμενοι με εισοδήματα άνω των 23.000 ευρώ θα διαπιστώσουν αύξηση των φορολογικών επιβαρύνσεων. Για παράδειγμα μισθωτός με εισόδημα 31.000 ευρώ θα πληρώσει το 2013 φόρο 6.320 ευρώ ενώ με την ισχύουσα κλίμακα ο φόρος που αναλογεί ανέρχεται στα 5.670 ευρώ. Δηλαδή θα πληρώσει έξτρα φόρο 650 ευρώ. Φορολογούμενους με εισοδήματα 55.000 ευρώ με βάση το προτεινόμενο σύστημα θα πληρώσει 16.400 ευρώ ενώ με την κλίμακα που ισχύει σήμερα ο φόρος ανέρχεται στα 14.520 ευρώ.\nΑναφορικά με τις επιβαρύνσεις στους μισθωτούς με παιδιά, οι απώλειες συνυπολογιζομένων των νέων επιδομάτων ξεκινούν: Γ± Από τις 23.000 ευρώ και πάνω για όσους έχουν 1 παιδί Γ± Από τις 22.000 ευρώ για όσους έχουν 2 παιδιά Γ± Από τις 23.000 ευρώ για όσους έχουν 3 παιδιά Γ± Από τις 15.000 ευρώ και πάνω για όσους έχουν 4 παιδιά. Όσον αφορά στις φοροαπαλλαγές, διατηρούνται- υπό προϋποθέσεις- μόνο αυτές για δαπάνες ιατρικής και νοσοκομειακής περίθαλψης, διατροφής λόγω διαζυγίου και δωρεές. Οι ιατρικές δαπάνες εκπίπτονται κατά το μέρος που δεν καλύπτονται από ασφαλιστικά ταμεία ή και ασφαλιστικές εταιρείες και υπερβαίνουν το 5% του φορολογούμενου εισοδήματος. Το ποσό της μείωσης δεν μπορεί να υπερβεί τις 3.000 ευρώ. Στην περίπτωση διατροφής το ποσό της μείωσης του φόρου δεν μπορεί να υπερβεί τα 1.500, ενώ το συνολικό ποσό των δωρεών επί του οποίου υπολογίζεται η μείωση δεν μπορεί να υπερβαίνει ποσοστό 5% του συνολικού εισοδήματος που φορολογείται. Η μείωση γίνεται εφόσον τα ποσά των δωρεών και χορηγιών υπερβαίνουν συνολικά τα 100 ευρώ. Το νομοσχέδιο προβλέπει επιβολή κλιμακωτού αυτοτελούς φόρου 26%-33% στα καθαρά εισοδήματα των αυτοαπασχολουμένων. Τα εισοδήματα των φυσικών προσώπων τα οποία προέρχονται από ατομικές επιχειρήσεις ή από ελευθέρια επαγγέλματα θα φορολογούνται από το πρώτο ευρώ και μέχρι το επίπεδο των 50.000 ευρώ με συντελεστή 26% και πάνω από το επίπεδο των 50.000 ευρώ με 33%.\nΓια νέες ατομικές εμπορικές επιχειρήσεις ή νέους ελεύθερους επαγγελματίες με πρώτη δήλωση έναρξης επιτηδεύματος από 1η Ιανουαρίου 2013 και για τα τρία πρώτα έτη άσκησης της δραστηριότητάς τους ο φορολογικός συντελεστής του πρώτου κλιμακίου της κλίμακας μειώνεται κατά 50% και μέχρι 10.000 ευρώ εισόδημα.\nΓια να θεωρηθεί ένας ελεύθερος επαγγελματίες «μισθωτός» και να φορολογηθεί ανάλογα θα πρέπει να συντρέχουν σωρευτικά οι ακόλουθες προϋποθέσεις :\n-Έχουν έγγραφη σύμβαση με τα φυσικά ή και νομικά πρόσωπα τα οποία λαμβάνουν τις υπηρεσίες τους, και:\n-Τα φυσικά ή και νομικά πρόσωπα τα οποία λαμβάνουν τις υπηρεσίες δεν υπερβαίνουν τα 3, ή εφόσον υπερβαίνουν τον αριθμό αυτό, ποσοστό 75% των ακαθαρίστων εσόδων του εισοδήματος από ατομική επιχείρηση ή ελευθέριο επάγγελμα προέρχεται από 1 από τα φυσικά ή νομικά πρόσωπα που λαμβάνουν τις υπηρεσίες αυτές.\nΤο δηλωθέν εισόδημα από ατομική γεωργική επιχείρηση θα φορολογείται με 13%). Ειδικά για το οικονομικό έτος 2014 (χρήση 2013) για το δηλωθέν εισόδημα από ατομική γεωργική επιχείρηση θα φορολογείται με την κλίμακα μισθωτών- συνταξιούχων. Τα εισοδήματα από ενοίκια φορολογούνται πλέον αυτοτελώς, με συντελεστή 10% έως 12.000 ευρώ και 33% για μεγαλύτερα ποσά. Το ακαθάριστο ποσό από ακίνητα υποβάλλεται και σε συμπληρωματικό φόρο, 1,5%. Ο συντελεστής αυτός αυξάνεται σε 3%, εφόσον η επιφάνεια κατοικίας υπερβαίνει τα 300 τετραγωνικά μέτρα ή πρόκειται για επαγγελματική μίσθωση. Ακόμη, αυξάνεται η φορολόγηση των τόκων των καταθέσεων από 10% σε 15%, αυξάνεται το τέλος επιτηδεύματος για τους επαγγελματίες από 500 ευρώ το χρόνο σε 650 ευρώ και για τις επιχειρήσεις από τα 500 στα 1.000 ευρώ.\nΟ φορολογικός συντελεστής για τις επιχειρήσεις (ΑΕ και ΕΠΕ) μειώνεται από το 40% σήμερα, στο 32,8%. Για τα κέρδη τα οποία αποκτούν φυσικά πρόσωπα ή επιχειρήσεις από την πώληση μετοχών εισηγμένων στο Χ.Α. σε τιμή ανώτερη της τιμής απόκτησής τους, φορολογούνται με συντελεστή 20%, όταν οι μετοχές αυτές αποκτώνται με οποιονδήποτε τρόπο από την 1η Απριλίου 2013 και μετά. Επίσης, επιβάλλεται φόρος υπεραξίας στις αγοραπωλησίες ακινήτων (στη διαφορά μεταξύ της τιμής κτήσης και της τιμής πώλησής του ακινήτου). Η διαφορά μεταξύ της τιμής κτήσης και της τιμής πώλησης του ακινήτου, η οποία υποβάλλεται σε φόρο, λαμβάνεται αποπληθωρισμένη με την εφαρμογή συντελεστών παλαιότητας: Τα κέρδη υπεραξίας κεφαλαίου που προκύπτουν από τη μεταβίβαση ακινήτων φορολογούνται με 20% με εξάντληση της φορολογικής υποχρέωσης.\nΤο υπουργείο Οικονομικών υποστηρίζει ότι με την κατάθεση του νέου φορολογικού νομοσχεδίου η κυβέρνηση προχωρά στην υλοποίηση της πρώτης φάσης για τη δημιουργία ενός δικαιότερου, απλούστερου και αποτελεσματικότερου φορολογικού συστήματος, που θα έχει αναπτυξιακή κατεύθυνση, αλλά και που θα εφαρμόζει ένα νέο αυστηρότερο πλαίσιο για την καταπολέμηση της φοροδιαφυγής μέσω της αναδιοργάνωσης του φορολογικού, ελεγκτικού και εισπρακτικού μηχανισμού. Τονίζει ακόμη ότι:\n-Η νέα φορολογική κλίμακα ελαφρύνει μισθωτούς και συνταξιούχους κατά 100 εκ. ευρώ, στην ουσία ελαφρύνοντας πολύ περισσότερο το 90% των φορολογουμένων που έχουν χαμηλά ή μεσαία εισοδήματα. Το αφορολόγητο επεκτείνεται από τις 5.000 στις 9.000 ευρώ με τρόπο που να ευνοεί τα χαμηλά και μεσαία εισοδήματα.\n-Η αποδέσμευση της κοινωνικής από τη φορολογική πολιτική σημαίνει ότι 869.000 οικογένειες με ένα ή δύο παιδιά θα πάρουν για πρώτη φορά επίδομα μέσα από ένα δίκαιο και διαφανές σύστημα.\n-Ευνοούνται οι μικρομεσαίοι εισοδηματίες από ενοίκια.\n-Εντάσσεται από το 2015 στο φορολογικό σύστημα το αγροτικό εισόδημα, με αποτέλεσμα τον περιορισμό του «μαύρου» εισοδήματος των μεσαζόντων. Η εξέλιξη αυτή όχι μόνο θα αποφέρει έσοδα στα ταμεία του κράτους, αλλά θα συμβάλλει και στην αύξηση του αγροτικού εισοδήματος και στη μείωση της τιμής των προϊόντων από το χωράφι στο ράφι!\n-Είναι χαρακτηριστικό ότι από το σύνολο των οικογενειών με ένα παιδί, επιβάρυνση από τις νέες ρυθμίσεις θα προκύπτει για όσους έχουν οικογενειακό εισόδημα 23.000 ευρώ και άνω, επιβάρυνση που αφορά μόνο το 8,95% των οικογενειών με ένα παιδί.\n-Αντίστοιχα, για οικογένειες με δύο παιδιά η επιβάρυνση αρχίζει από τα 22.000 ευρώ και αφορά μόνο το 9,99% των οικογενειών, ενώ στα τρία παιδιά η επιβάρυνση ξεκινά από τα 21.000 ευρώ και αφορά το 10,26% των οικογενειών με τρία παιδιά.\nΣυνολικά, η συντριπτική πλειοψηφία (90% και άνω) των οικογενειών με παιδιά θα έχουν ελάφρυνση φόρων. Ειδικότερα:\n-Αυξάνεται το αφορολόγητο για μισθωτούς και συνταξιούχους από 5.000 σε 9.000. Και ειδικά για τους χαμηλόμισθους που θα παίρνουν ολόκληρη την απαλλαγή.\n-Όλοι οι φορολογούμενοι με εισόδημα έως 25.000 θα έχουν σημαντικές ελαφρύνσεις\n-Μειώνονται οι συντελεστές σε 3 αντί των 8 σήμερα, με τον ανώτατο συντελεστή φορολόγησης να διαμορφώνεται στο 42% για τα εισοδήματα από 42.000 ευρώ και άνω. Οι υπόλοιποι συντελεστές είναι 22% για τα εισοδήματα έως 25.000 ευρώ και 32% για τα εισοδήματα 25.001 έως 42.000 ευρώ\n-Σήμερα, με 45% φορολογούνται όσοι δηλώνουν εισόδημα 100.000 και άνω ενώ με 40% φορολογούνται οι άνω των 60.000 ευρώ. Είναι χαρακτηριστικό ότι για τα εισοδήματα του 2011, με βάση τους συντελεστές αυτούς η φορολόγηση αφορούσε 2.600 φορολογούμενους που δήλωσαν 140.000 ευρώ και άνω, 6.800 δήλωσαν πάνω από 100.000 ευρώ και 11.500 δήλωσαν πάνω από 40.000 ευρώ.\n-Τα εισοδήματα από ενοίκια φορολογούνται πλέον αυτοτελώς, με συντελεστή πολύ μικρότερο (10% έως 12.000 ευρώ και 33% στο υπερβάλλον), διαμορφώνοντας σημαντικό όφελος για όσους συμπλήρωναν το εισόδημά τους από μισθωτή εργασία με ενοίκια, αφού με το σημερινό καθεστώς τα έσοδα αυτά φορολογούνταν με συντελεστή 40%.\n-Φορολογούμενοι με παιδιά.\nΑ) Οι πολύτεκνοι (150.000 οικογένειες) λάμβαναν μέχρι σήμερα πολυτεκνικό επίδομα 528 ευρώ το έτος ανά παιδί, ενώ με το νέο καθεστώς θα λαμβάνουν 500 ευρώ ανά παιδί ως πολυτεκνικό επίδομα και επιπλέον 40 το μήνα, ανά παιδί στο πλαίσιο της ενίσχυσης όλων των οικογενειών με παιδιά. Έτσι, μια οικογένεια με 3 παιδιά, και με φορολογητέο εισόδημα ως 21.000 ευρώ καθαρά (χωρίς ασφαλιστικές εισφορές και κρατήσεις υπέρ τρίτων) θα παίρνει στο εξής συνολικά 2.940 ευρώ το έτος (1.500 από το πολυτεκνικό (500 επί 3 παιδιά) και 1.440 από την ενίσχυση παιδιών (40 για το πρώτο, 40 για το δεύτερο και 40 ευρώ για το τρίτο) αντί των 1.584 σήμερα (528 ανά παιδί). Δηλαδή θα έχει όφελος 1.356 ευρώ το χρόνο, ενώ στα 30.000 ευρώ εισόδημα, θα παίρνει 1.980 ευρώ το χρόνο αντί 1.584 ευρώ σήμερα. Γ) Το επίδομα τέκνων που θεσπίζει η κυβέρνηση βοηθά 869.000 οικογένειες, οι οποίοι σήμερα δεν παίρνουν κανένα είδους βοήθημα. Αύξηση της φορολόγηση των τόκων των καταθέσεων (από 10% σε 15%). Για κατάθεση 10.000 ευρώ με μέσο επιτόκιο 3%, ο τόκος διαμορφώνεται στα 300 ευρώ το έτος και ο φόρος από την φορολόγησή του στα 45 ευρώ το χρόνο από 30 ευρώ σήμερα. Αγρότες. Από το 2014 (εισοδήματα 2014, δήλωση το 2015) οι 1.000.000 που δηλώνουν και αγροτικά εισοδήματα θα φορολογούνται πλέον με βιβλίο εσόδων  εξόδων (εξαιρέσεις θα υπάρξουν για τα μικρά αγροτικά εισοδήματα). Σήμερα, 1.000.000 φορολογούμενοι, δηλώνουν εισόδημα 9 δισ. ευρώ και πληρώνουν φόρο για αγροτικά εισοδήματα (1,1 δις από τα 9 δισ. ) μόλις 115 εκατομμύρια ευρώ, αφού φορολογούνται αποκλειστικά με βάση τεκμήρια. Από αυτούς, οι 715.000 έχουν κυρίως άλλα εισοδήματα (από μισθωτές εργασίες ή ελευθέρια επαγγέλματα) και κάποια αγροτικά εισοδήματα (δηλώνονται κατά μέσο όρο 260 ευρώ τον χρόνο!). (τεράστιας έκτασης φοροδιαφυγή). Με το νέο σύστημα, οι αγρότες θα δηλώνουν τα πραγματικά τους εισοδήματα, αφού για παράδειγμα θα απαιτούν από τους εμπόρους να τους κόβουν τιμολόγιο με τις πραγματικές τιμές για τα προϊόντα που πωλούν, με αποτέλεσμα να μειωθούν οι τιμές για τον τελικό καταναλωτή. Με αυτό τον τρόπο πατάσσεται επιτέλους το «μαύρο χρήμα» από το κύκλωμα των μεσαζόντων! -Αυξάνεται το τέλος επιτηδεύματος για τους επαγγελματίες από τα 500 ευρώ το χρόνο στα 650 ευρώ ενώ για τις επιχειρήσεις αυξάνεται από τα 500 στα 1.000 ευρώ. -Ο συντελεστής φορολόγησης των επιχειρήσεων μειώνεται από το 40% σήμερα, στο 32,8%.\nΣχετική είδηση: Σε αλλαγές στη φορολογική κλίμακα προχωρά το υπ. Οικονομικών\nΠηγή: ΝΕΤ, NET FM, ΑΠΕ/ΜΠΕ\nΤελευταία τροποποίηση στις Παρασκευή, 14 Δεκεμβρίου 2012 01:45\nΣε 24ωρη απεργία σε ένδειξη διαμαρτυρίας για το μέτρο της διαθεσιμότητας που όπως αναφέρεται στη σχετική ανακοίνωση οδηγεί σε απόλυση καλεί σήμερα τα μέλη της η Ομοσπονδία Διοικητικού Προσωπικού Τριτοβάθμιας εκπαίδευσης. Τα μέλη της ομοσπονδίας θα πραγματοποιήσουν συγκέντρωση στις 11 το πρωί στα Προπύλαια και στη συνέχεια, όπως αναφέρουν στην ανακοίνωσή τους, μαζί με τους απεργούς της ΠΟΕ ΟΤΑ θα πραγματοποιήσουν πορεία προς το υπουργείο Διοικητικής Μεταρρύθμισης.\nΣυνεχίζονται οι κινητοποιήσεις κατα της διαθεσιμοτητας, καθώς ήδη βρίσκεται σε εξέλιξη 48ωρη απεργία της ΠΟΕ-ΟΤΑ, ενώ νέα 48ωρη έχει προκηρυχθεί για Δευτέρα και Τρίτη. Οι εργαζόμενοι στους δήμους θα πραγματοποιήσουν συγκέντρωση διαμαρτυρίας στις 11 το πρωί στην πλατεία Κλαυθμώνος.\neragr2html v1.00 run on Friday, 14 December 2012 - 9:50:35 UTC


Στην εποχή του ΣΥΡΙΖΑ: Δύο βήματα μπρος, ένα πίσω\nΗ Αθήνα ελπίζει σε ισχυρό σήμα από το Eurogroup, αλλά οι Βρυξέλλες δυσπιστούν\nΠαπαϊωάννου Γιώργος, ΤΟ ΒΗΜΑ: 10/05/2015\nΗ αντίστροφη μέτρηση για την επίτευξη συμφωνίας με τους δανειστές έχει αρχίσει. Η κυβέρνηση, κάτω από εξαιρετικά πιεστικές συνθήκες, καθώς ξεμένει από χρήματα και χρόνο, καλείται να τα βρει με τους εταίρους για να κλείσει την αξιολόγηση του τρέχοντος προγράμματος και να συμφωνήσει για τη χρηματοδότηση και τους όρους του επόμενου. Αν και τις τελευταίες ημέρες έχει σημειωθεί σημαντική πρόοδος, ωστόσο η απόσταση που χωρίζει τις δύο πλευρές παραμένει ακόμη μεγάλη και ο χρόνος μετράει αντίστροφα.\nΠαραμένουν σημαντικές διαφορές\nΤο πολύ αισιόδοξο κλίμα που μεταφέρει το Μέγαρο Μαξίμου δεν επιβεβαιώνεται από το εξωτερικό. Κοινοτικές πηγές που αναγνωρίζουν την πρόοδο αλλά επισημαίνουν και τα κενά, χαρακτηρίζουν την κυβερνητική προσπάθεια της τελευταίας στιγμής ως «πολύ λίγη, πολύ αργά (too little, too late)». Πράγματι, παρά τη βελτίωση που έχει σημειωθεί σε ορισμένους τομείς, όπως στο θέμα της ανεξαρτησίας της Γενικής Γραμματείας Εσόδων, σε άλλα ζητήματα, όπως τα εργασιακά και το Ασφαλιστικό, καταγράφονται σημαντικές διαφορές. Σε αυτά όχι μόνο δεν υπάρχει σύγκλιση, αλλά η κατάργηση ήδη συμφωνηθέντων με προηγούμενες κυβερνήσεις μεγαλώνει το χάσμα. Μεγάλη διαφορά, η οποία ανέρχεται σε 2% του ΑΕΠ, που αντιστοιχεί σε πρόσθετα μέτρα 3-3,5 δισ. ευρώ, υπάρχει και στο δημοσιονομικό κενό. Ενώ η κυβέρνηση υπολογίζει ότι το άνοιγμα καλύπτεται με μέτρα της τάξεως 2,5-2,7 δισ. ευρώ, οι πιστωτές ζητούν 5-6 δισ. ευρώ. Αν και εκτιμάται ότι οι δύο πλευρές τελικά θα συναντηθούν κάπου στη μέση και θα συμφωνήσουν, όπως συνήθως συμβαίνει, το γεγονός ότι πρακτικά έχει χαθεί το πρώτο εξάμηνο του 2015 μεταθέτει το εισπρακτικό βάρος στο δεύτερο εξάμηνο και καθιστά αμφίβολη την επίτευξη του στόχου.\nΠάντως, την προσεχή εβδομάδα η κυβέρνηση θα κληθεί να επιλέξει αν θα πληρώσει τους δανειστές ή μισθούς και συντάξεις. Την Τρίτη θα πρέπει να καταβάλει τη δόση των 765 εκατ. ευρώ στο ΔΝΤ, στο τέλος της εβδομάδας να εξοφλήσει τους μισθούς του Μαΐου, περί τα 500 εκατ. ευρώ, και στο τέλος του μήνα να πληρώσει μισθούς και συντάξεις, που είναι το μεγαλύτερο κονδύλι, περί το 1,5 δισ. ευρώ. Τα λεφτά που υπάρχουν στο δημόσιο ταμείο δεν επαρκούν για το σύνολο των υποχρεώσεων και η κυβέρνηση καλείται να κάνει τις επιλογές της. Αυτό βεβαίως δεν σημαίνει ότι δεν μπορεί να βρει τα απαιτούμενα χρήματα για το τέλος Μαΐου. Για να το πετύχει όμως θα πρέπει να αναβάλει πληρωμές και άλλες υποχρεώσεις προς δημόσιες υπηρεσίες (νοσοκομεία, υπουργεία, πανεπιστήμια κ.λπ.) και προμηθευτές και να αναζητήσει κεφάλαια από ακριβές πηγές χρηματοδότησης. Διότι από τους πιστωτές και την ΕΚΤ την εβδομάδα που πέρασε το μήνυμα που εισέπραξε ήταν ξεκάθαρο: «Βρείτε μόνοι σας τα λεφτά».\nΣε μια προσπάθεια να χαλαρώσουν τη στάση της ΕΚΤ την περασμένη εβδομάδα οι Γιάννης Δραγασάκης και Ευκλείδης Τσακαλώτος επισκέφθηκαν στη Φρανκφούρτη τον Μάριο Ντράγκι. Σύμφωνα με ορισμένες πληροφορίες στόχος της επίσκεψης ήταν να διερευνηθεί η στάση που θα κρατήσει η ΕΚΤ σε περίπτωση που η Ελλάδα δεν πληρώσει ή καθυστερήσει τη δόση του ΔΝΤ. Δηλαδή αν η ΕΚΤ θα το θεωρούσε default και θα έκρινε αφερέγγυα τα ελληνικά ομόλογα και τα ενέχυρα των ελληνικών τραπεζών που έχει στην κατοχή της, κρίνοντας έτσι αφερέγγυες και τις ελληνικές τράπεζες. Κάτι τέτοιο θα σήμαινε το τέλος της χρηματοδότησής τους μέσω του έκτακτου μηχανισμού ELA και την επιβολή περιορισμών στην κίνηση κεφαλαίων (capital controls).\nΥπό το πρίσμα αυτό θα μπορούσε να εξηγηθεί και η διαρροή του επίμαχου non paper από το Μέγαρο Μαξίμου, λίγη ώρα προτού η ελληνική αντιπροσωπεία προσέλθει στο προγραμματισμένο ραντεβού στην έδρα της ΕΚΤ, το οποίο έκανε λόγο για αδιέξοδο στις διαπραγματεύσεις και άφηνε ανοικτό το ενδεχόμενο μη πληρωμής του ΔΝΤ.\nΕκτός όμως από τις πιεστικές ταμειακές ανάγκες, τελειώνει και ο πολιτικός χρόνος, καθώς για να υπάρξει συμφωνία για την επόμενη ημέρα, «τη μετά τον Ιούνιο εποχή», όπως λέει η κυβέρνηση, θα πρέπει να έχουν ολοκληρωθεί οι διαδικασίες ως το τέλος του μήνα - αρχές του επομένου ώστε να περάσει η νέα συμφωνία από τα κοινοβούλια των ευρωπαϊκών χωρών μέσα στον Ιούνιο, πριν από τις θερινές διακοπές.\nΓνωρίζοντας ότι τα χρήματα και ο χρόνος τελειώνουν, στόχος της κυβέρνησης είναι η ανακοίνωση του Eurogroup της Δευτέρας να μην περιορίζεται στο να καταγράφει την πρόοδο που έχει σημειωθεί αλλά να δίνει έναν πιο αισιόδοξο τόνο για τις προοπτικές επίτευξης συμφωνίας. Η καλύτερη περίπτωση είναι το ανακοινωθέν να βεβαιώνει ότι πάμε για συμφωνία, έτσι ώστε η ΕΚΤ να ανάψει «πράσινο φως» για τη χρηματοδότηση του Δημοσίου μέσω εντόκων γραμματίων. Ομως αυτό χαρακτηρίζεται από όλες τις πλευρές ως «πολύ μακρινός στόχος». Πιο ρεαλιστικός στόχος είναι μια ανακοίνωση που θα αποθάρρυνε όσους μέσα στην ΕΚΤ πιέζουν για μεγαλύτερο «κούρεμα» στα ενέχυρα των ελληνικών τραπεζών, κάτι που θα δημιουργούσε προβλήματα στις ελληνικές τράπεζες και θα ενίσχυε την πίεση στην κυβέρνηση. Σύμφωνα με πηγές από τη Φρανκφούρτη, όσοι κεντρικοί τραπεζίτες ζητούν «κούρεμα» στα collateral, που δεν είναι λίγοι, δεν το κάνουν για να ασκήσουν πίεση αλλά επειδή θεωρούν υπερβολική την έκθεση της ΕΚΤ στην Ελλάδα.\nΕκπαίδευση στις Βρυξέλλες\nΤρέχουν «κατοστάρι» για να καλύψουν τον χαμένο χρόνο\nΗ κυβέρνηση, πιεζόμενη από τον χρόνο που εξαντλείται πλέον, όπως φάνηκε την περασμένη εβδομάδα, επιτάχυνε τις διαδικασίες. Περί τα 70 στελέχη της κυβέρνησης και των υπουργείων πηγαινοήλθαν στις Βρυξέλλες μεταφέροντας στοιχεία στους εκπροσώπους των θεσμών (τρόικας). Αυτό συνεχίζεται και θα συνεχιστεί και την προσεχή εβδομάδα. «Η δουλειά που έγινε την περασμένη εβδομάδα με τον Γιώργο Χουλιαράκη είναι μεγαλύτερη από αυτήν που είχε γίνει όλο το προηγούμενο τρίμηνο» αναφέρουν κοινοτικές πηγές, οι οποίες επισημαίνουν τον «εκπαιδευτικό χαρακτήρα» που είχαν οι αρχικές συναντήσεις με τα κλιμάκια που ήλθαν από την Αθήνα.\nΣύμφωνα με τις ίδιες πηγές, πολλά νεαρά στελέχη του ΣΥΡΙΖΑ από το Μέγαρο Μαξίμου και τα υπουργεία προσήλθαν στις συναντήσεις με «συγκρατημένη διάθεση», στην πορεία όμως «συνεργάστηκαν αποτελεσματικά» όταν αντιλήφθηκαν την τεχνογνωσία και τα εργαλεία για την εξεύρεση λύσεων που διαθέτουν τα τεχνικά κλιμάκια και τα οποία διευκόλυναν τη διαδικασία.\nΑπό την άλλη, σημειώνουν οι ίδιες πηγές, ο Αλέξης Τσίπρας κάτω από την πίεση για άμεση λύση, κάνοντας το ίδιο λάθος με τον Αντώνη Σαμαρά, κατέφυγε σε απευθείας επικοινωνία με ευρωπαίους ηγέτες και αξιωματούχους, οι οποίοι στην ουσία τον παρέπεμψαν στους «από κάτω». Ο κ. Τσίπρας για ακόμη μία φορά επανέλαβε την Παρασκευή ότι η συμφωνία είναι θέμα πολιτικής βούλησης και όχι τεχνικό ζήτημα.\nΑναρτήθηκε από Νίκος Λαγκαδινός στις 6:15 π.μ.\nΕτικέτες Διαπραγματεύσεις, Bloomberg


Ο Κικίλιας στη Θεσσαλονίκη-Κλιμάκια του ΕΟΔΥ έξω από τα νοσοκομεία για τεστ | ΣΚΑΪ\nΣτη Θεσσαλονίκη ο Κικίλιας - Περαιτέρω μέτρα για περιορισμό του κορωνοϊού\nΔημοσιευση: 02/11/2020 - 09:47\n«Η επιδημία του κορωνοϊού εξαπλώνεται με ταχύτατους ρυθμούς στη Θεσσαλονίκη. Η δημόσια υγεία είναι πάνω απ' όλα. Είμαστε υποχρεωμένοι να περιορίσουμε τη διασπορά. Θα εισηγηθώ λήψη περαιτέρω μέτρων στον Κυριάκο Μητσοτάκη.», δήλωσε ο υπουργός βγαίνοντας από το ΑΧΕΠΑ.\nΚικίλιας Θεσσαλονίκη ΕΟΔΥ


Η Newroz Uysal, μία εκ των δικηγόρων του ηγέτη του κουρδικού λαού Abdullah Öcalan, μίλησε στο ANF για τη συνάντηση στη φυλακή του Imralı, στις 2 Μαΐου. Η συνάντηση ήταν η πρώτη που πραγματοποιήθηκε μεταξύ του Öcalan και των δικηγόρων του, από το 2011. Έκτοτε είχαν υποβληθεί 810 αιτήματα για συνάντηση -που όλα απορρίφθηκαν.\nΓενικά είναι καλά, δυνατός και με υψηλό ηθικό. Δεν μπήκε σε λεπτομέρειες όταν ρωτήσαμε αν αντιμετώπιζε προβλήματα υγείας. Είπε ότι προτεραιότητά του είναι τα κοινωνικά ζητήματα και ότι τέτοιου είδους θέματα είναι δευτερεύοντα. Είπε ότι αισθάνεται νέος και φαινόνταν σε καλή κατάσταση πνευματικά. Είπε ότι είναι διανοητικά ισχυρός και ότι έχει γίνει δυνατότερος.\nΠοιες είναι οι πρώτες εικόνες σας από την επίσκεψη;\nΑκούγαμε τη δυνατή φωνή του κ. Öcalan καθώς περιμέναμε στην αίθουσα αναμονής μετά από τις διαδικασίες έρευνας. Ήταν έτοιμος όταν μπήκαμε στην αίθουσα επισκέψεων. Μας καλωσόρισε όρθιος, κρατώντας στα χέρια του τη δήλωση που διαβάσαμε μετά τη συνάντηση (ΣτΜ: τη δήλωση που διαβάστηκε στη συνέντευξη τύπου)\nΑυτή ήταν η πρώτη σας επίσκεψη μετά από 8 χρόνια. Ποιες διαδικασίες έχουν εφαρμοστεί;\nΟι παράνομες αποφάσεις απαγόρευσης έχουν ληφθεί βάσει δικαστικών αποφάσεων από τις 21 Ιουλίου 2016. Η απαγόρευση ακυρώθηκε από το Ποινικό Δικαστήριο της Bursa (ΣτΜ: Προύσα) μετά την ένσταση που καταθέσαμε εναντίον της απαγόρευσης στις 13 Μαρτίου 2019. Αυτή η νέα απόφαση μάς διαβιβάστηκε στις 22 Απριλίου. Ως αποτέλεσμα των συνεχών προσφυγών μας, πληροφορηθήκαμε ότι μόνο δύο από τους τέσσερις δικηγόρους που είχαν απευθύνει έκκληση για συνάντηση στις 2 Μαΐου θα έπαιρναν άδεια. Οι δύο εν λόγω δικηγόροι πήγαμε στο Gemlik. Μετά από έρευνα και την άφιξή μας στο νησί, η συνάντησή μας ξεκίνησε στις 3 μ.μ. περίπου. Διήρκησε περίπου μια ώρα. Δεν είχαμε την ευκαιρία να ανταλλάξουμε έγγραφα κατά τη διάρκεια της συνάντησης, ούτε να κρατήσουμε σημειώσεις.\nΠώς αξιολογεί ο ίδιος ο Öcalan αυτό το ειδικό σύστημα απομόνωσης που του έχει επιβληθεί;\nΤο ότι ότι ο πελάτης μας δεν είχε τη δυνατότητα να συναντήσει τους δικηγόρους του για περίπου 8 χρόνια είναι ένα πρωτοφανές γεγονός, που αποδεικνύει ότι έχει στερηθεί όλα τα νόμιμα δικαιώματά του. Ο πελάτης μας έχει επανειλημμένα τονίσει στις υπερασπίσεις του ότι το σύστημα απομόνωσης του Imralı επιβάλλεται στο σύνολο του κουρδικού λαού και ότι στο πρόσωπό του ένας ολόκληρος λαός φυλακίστηκε στους τέσσερις τοίχους ενός νησιού. Κατά τη διάρκεια των τελευταίων τριών ετών, επετράπη στον αδερφό του να τον επισκεφθεί μόνο δύο φορές. Στην τελευταία από αυτές τις συναντήσεις, είχε δηλώσει ότι αυτές οι κατ'εξαίρεσιν συναντήσεις δεν αίρουν την απομόνωση και ότι οι επιδεινωμένες συνθήκες απομόνωσης εξακολουθούν να ισχύουν. Ωστόσο, γνωρίζουμε ότι παρακολουθεί τις αυστηρές συνθήκες απομόνωσης που επιβάλλονται στην κοινωνία. Βάσει αυτού, υπογράμμισε ότι η κοινωνία, το κράτος και όλοι έχουν δεσμά στα πόδια τους.\nΜπορούμε να διαπιστώσουμε ότι οι δύο οικογενειακές επισκέψεις (στις 11 Σεπτεμβρίου 2016 και στις 12 Ιανουαρίου 2019) και η επίσκεψη των δικηγόρων (2 Μαΐου 2019) που επετράπησαν τα τελευταία τρία χρόνια κατέστησαν όλες δυνατές κατά τη διάρκεια απεργίας πείνας. Αυτά είναι εντυπωσιακά παραδείγματα για την κατανόηση του συστήματος απομόνωσης που εφαρμόζεται.\nΤι γίνεται με τις συνθήκες διαβίωσης, τον κοινόχρηστο χώρο, τον υπαίθριο χώρο, την επικοινωνία, την τηλεόραση και τις εφημερίδες; Σε ποιο βαθμό μπορεί να έχει πρόσβαση στη βιβλιοθήκη και τα βιβλία;\nΤου στέλνουμε βιβλία, περιοδικά και ημερήσιες εφημερίδες τακτικά και συλλογικά κατά τη διάρκεια του μήνα. Ωστόσο, κατά τη διάρκεια της συνάντησης, μάθαμε ότι δεν του δόθηκε για παράδειγμα η εφημερίδα Yeni Yaşam (Νέα Ζωή). Και άλλες εφημερίδες δεν του δίδονται, αλλά δεν γνωρίζουμε αν αυτή η παρεμπόδιση λαμβάνει χώρα σε τακτική βάση. Είπε ότι μπορεί να παρακολουθήσει τηλεόραση, αλλά μόνο 7-8 κανάλια. Μάθαμε επίσης ότι του δόθηκαν μόνο 2-3 από τις πολλές επιστολές που του είχαμε στείλει. Όταν ανέφερε μια επιστολή που μας έστειλε ο ίδιος, του είπαμε ότι δεν την είχαμε λάβει.\nΕίπε ότι μιλά με τους άλλους τρεις πελάτες μας εκεί (ΣτΜ: οι συγκρατούμενοί του στο Ιμραλί). Είμαστε της γνώμης ότι μπορούν να συναντηθούν στον αθλητικό χώρο και στον κοινόχρηστο χώρο. Πέραν αυτού, όμως, γνωρίζουμε ήδη ότι περνά τις υπόλοιπες 23 ώρες της ημέρας μόνος του.\nΔεν γνωρίζουμε αυτή τη στιγμή αν η βιβλιοθήκη του είναι στο δωμάτιό του ή όχι. Ακόμα, γνωρίζουμε ότι συνεχίζει να διαβάζει. Μιλώντας σήμερα, είπε ότι διάβαζε για τους ηγεμόνες και τους μπέηδες του Cizre. Για παράδειγμα, είπε ότι το "Mem u Zin", το οποίο είναι μια ιστορία αγάπης, ουσιαστικά μιλά για τον πόνο του εκδημοκρατισμού.\nΠώς βλέπει την πολιτική πορεία των γεγονότων στην Τουρκία;\nΟ κ. Öcalan διεξάγει σήμερα μια βαθύτερη συζήτηση που περιλαμβάνει τις προηγούμενες αναζητήσεις του. Από την εποχή του Özal, οδηγεί την ίδια συζήτηση και τον ίδιο αγώνα για 24-26 χρόνια. Οι αξιολογήσεις του κ. Öcalan δεν πρέπει να ερμηνεύονται σαν να συνδέονται με καμία διοίκηση ή πολιτικό κόμμα, ούτε πρέπει να αντιμετωπίζονται με τρόπο που περιορίζεται στις πολιτικές εξελίξεις.\nΠρόκειται για βαθύτερες και περισσότερο ιστορικές συζητήσεις και αξιολογήσεις. Πρόκειται για συζητήσεις που αφορούν το κράτος, τη δημοκρατία, τη χώρα και την περιοχή. Δηλώνει ότι βρίσκεται σε προχωρημένο στάδιο στις αξιολογήσεις του σε σύγκριση με τις αναζητήσεις του πριν από 7 χρόνια. Προσπαθεί να οδηγήσει αυτή τη συζήτηση με έναν πιο ιστορικό τρόπο που θα οδηγήσει σε ακόμη πιο βαθιά αποτελέσματα. Παρακολουθεί την κατάσταση της κοινωνίας ως μια κατάσταση βαθιάς αποσύνθεσης και πόλωσης. Υπογραμμίζει ότι οι πολιτικοί δεν κατάφεραν να αποδώσουν αποτελέσματα κατά τα τελευταία 3-4 χρόνια, κατά τα οποία έλαβαν χώρα τρομακτικά γεγονότα.\nΗ δήλωση του κ. Öcalan πρέπει να εξεταστεί σε συνάρτηση με αυτές τις συζητήσεις. Στη δημόσια δήλωσή του με τις εφτά παραγράφους, κάθε παράγραφος θα μπορούσε να θεωρηθεί ξεχωριστός τίτλος.\nΥπό αυτή την έννοια, σύμφωνα με τον κ. Öcalan, υπάρχει ανάγκη για βαθιά κοινωνική συμφιλίωση σε αυτό το στάδιο. Αυτό θα πρέπει να είναι μια συμφιλίωση μακριά από την πόλωση και τις διακρίσεις, το οποίο σημαίνει συμφιλίωση Τούρκων-Κούρδων, κοινωνική συμφιλίωση, πολιτική συμφιλίωση, πολιτιστική συμφιλίωση κλπ.\nΔίνει ιδιαίτερη έμφαση στη μέθοδο των δημοκρατικών διαπραγματεύσεων. Για παράδειγμα, αποδίδει σημασία στην Ευρωπαϊκή Ένωση και στο παράδειγμα του Habermas για το θέμα αυτό. Θεωρεί σημαντικό να μην επαναλαμβάνονται παλιά λάθη, αλλά να αντλούνται μαθήματα από αυτά. Τα προβλήματα μπορούν να επιλυθούν με τη μέθοδο των δημοκρατικών διαπραγματεύσεων. Ο κ. Öcalan, ως πραγματικός δημοκρατικός διαπραγματευτής, δηλώνει ότι η μέθοδος είναι απολύτως σαφής. Θεωρεί ότι όλοι οι ενδιαφερόμενοι στην πολιτική πρέπει να είναι έτοιμοι ανά πάσα στιγμή και πρέπει να αναγεννηθούν, διότι διαφορετικά δεν θα προέκυπτε λύση.\nΔιατηρεί τις απόψεις και τις προτάσεις του σχετικά με την προβληματική κατάσταση των εννοιών του έθνους, τη συνταγματική υπηκοότητα και τη σχέση μεταξύ κράτους και πολίτη στην Τουρκία. Όπως τονίστηκε στη δήλωση, σύμφωνα με τον κ. Öcalan, η ήρεμη δύναμη είναι η νοημοσύνη, η πολιτική και ο πολιτισμός. Δηλώνει ότι δεν θα ήταν δυνατό να επιλυθούν τα υφιστάμενα προβλήματα όπως πριν και χωρίς δημοκρατικές διαπραγματεύσεις, στόχος των οποίων θα πρέπει σίγουρα να είναι μια ειλικρινής ειρήνη.\nΟ κ. Öcalan θεωρεί σημαντικό να υπάρξει συνταγματική εξασφάλιση για τις Συριακές Δημοκρατικές Δυνάμεις (SDF), τις οποίες συναποτελούν Κούρδοι, Άραβες και Ασσύριοι, στο Συριακό Δημοκρατικό Σύνταγμα. Προσδίδει επίσης σημασία στην ενότητα της Συρίας. Όσον αφορά το ζήτημα της συνταγματικής διασφάλισης, λέει ότι οι τοπικές διοικήσεις πρέπει να ενισχυθούν και θα μπορούσε να υπάρξει διάλογος για τη δημοκρατική αυτονομία, το ομοσπονδιακό σύστημα και άλλα θέματα. Παρομοίως, αποδίδει σημασία στην κοινή πολιτική και τις διπλωματικές συνομιλίες, μαζί με περιφερειακές λύσεις. Τόνισε ότι πρέπει επίσης να υπάρξει συνειδητοποίηση των ευαισθησιών της Τουρκίας. Παρατηρεί ότι δεν πρέπει να υπάρχουν προσεγγίσεις όπως αυτές του Afrin ή του Idlib, επικαλούμενος το ζήτημα του Suleyman Shah και το πνεύμα του Eshme, που είχε επισημάνει στη Διακήρυξη του Newroz του 2014 για την επίτευξη μιας λύσης. Επισημαίνει ότι οι λύσεις θα μπορούσαν να αναπτυχθούν με τη μέθοδο της πολιτικής συμφιλίωσης. Πιστεύει ότι οι Σύροι πρόσφυγες θα μπορούσαν να επιστρέψουν στην πατρίδα τους από την Ευρώπη, την Τουρκία και οπουδήποτε αλλού έχουν καταφύγει μετά τη δημιουργία ενός Δημοκρατικού Συντάγματος της Συρίας.\nΌσον αφορά τις απεργίες πείνας, κατέθεσε τον σεβασμό του, σημειώνοντας ότι η προσέγγισή του για το θέμα είναι γνωστή από το 1982. Λέει ότι οι απεργίες πείνας ήταν ένας από τους επιτακτικούς λόγους που τον ώθησαν να γράψει τη δήλωση που μεταφέραμε. Επιπλέον, δήλωσε ότι ευχαριστεί όλους τους ακτιβιστές, αλλά δεν θα ήθελε να φτάσουν στο στάδιο να θέσουν σε κίνδυνο την υγεία τους ή να οδηγηθούν στο θάνατο.\nΟ Öcalan αναφέρεται στη Διακήρυξη Newroz του 2013 και στη "στάση του Imralı". Τι πρέπει να εξαχθεί από αυτό;\nΟ κ. Öcalan έδωσε έμφαση στη στάση του Imralı και του Newroz το 2013 στις δύο παραγράφους της δήλωσής του. Η απάντησή του σε εκείνους που αναρωτιούνται για τη στάση του στο Imralı ήταν ότι o ίδιος είναι ένα πολιτικό υποκείμενο και ότι αυτή του η στάση είναι η βάση για μια δημοκρατική λύση και μια αξιοπρεπή ειρήνη. Η πολιτική εξουσία του κ. Öcalan ως του κύριου φορέα της διαδικασίας είναι γνωστή εδώ και πολύ καιρό. Στη δήλωση του Newroz του 2013, κάνει μια αναφορά σχετικά με τη δημοκρατική πολιτική λύση και την αξιοπρεπή ειρήνη. Στις παρατηρήσεις του σχετικά με τις δημοκρατικές διαπραγματεύσεις και την ειρήνη, για μια ακόμη φορά υπενθυμίζει το Newroz του 2013.\nΠώς είναι η κατάσταση των υπολοίπων πολιτικών κρατουμένων στο νησί; Πώς τους επηρεάζει αυτή η ιδιαίτερη απομόνωση και πώς είναι η κατάσταση της υγείας τους;\nΟι άλλοι πελάτες μας που βρίσκονται στην Imralı μαζί με τον κ. Öcalan βρίσκονται επίσης υπό τις ίδιες συνθήκες απομόνωσης. Δεν τους επετράπη να συναντήσουν τους δικηγόρους τους από τη στιγμή που μεταφέρθηκαν στη φυλακή του νησιού, τον Μάρτιο του 2015. Δεν τους επετράπη να ασκήσουν τα δικαιώματά τους στην επικοινωνία, όπως η αλληλογραφία ή το τηλέφωνο. Ούτε ήταν σε θέση να συναντήσουν τα μέλη της οικογένειάς τους. Δεν γνωρίζουμε εάν τους επιτρέπεται να παρακολουθήσουν τηλεόραση. Παρά το γεγονός ότι η άρση της απαγόρευσης των επισκέψεων δικηγόρου στο Imralı ισχύει και για αυτούς, η έκκληση που κάναμε για να τους συναντήσουμε στις 2 Μαΐου απορρίφθηκε. Όταν ρωτήσαμε τον κ. Öcalan για την κατάστασή τους, είπε ότι ήταν σε καλή κατάσταση υγείας και στέλνουν τους χαιρετισμούς τους στις οικογένειές τους.\nΤέλος, θέλουμε να μεταφέρουμε τους χαιρετισμούς του κ. Öcalan και τις ευχαριστίες του σε όλους εκείνους που ανησυχούν γι'αυτόν και λαμβάνουν δράση, και ιδιαίτερα στις γυναίκες.\nPrevious Article Αίρεται η απαγόρευση επίσκεψης των δικηγόρων του Ocalan!\nNext Article Όλες οι λεπτομέρειες της συνέντευξης τύπου των δικηγόρων του Ocalan


«Ζωντανή» η μνήμη του Ζαχαρία\n10 Οκτωβρίου 2013, 13:46\nΣε κλίμα έντονης συναισθηματικής φόρτισης, που κορυφώθηκε όταν ποδοσφαιριστές της ομάδας Κ17 προσέφεραν, εκ μέρους της Π.Α.Ε. Πλατανιάς Χανίων, μια φανέλα της Χανιώτικης ομάδας με το όνομα του Ζαχαρία και τη φωτογραφία του, πραγματοποιήθηκε απόψε στο Δημοτικό Γήπεδο Περιβολίων ο φιλικός αγώνας μεταξύ της Εθνικής Ομάδας Νέων και της ομάδας Κ20 του Πλατανιά Χανίων, στη μνήμη του Ζαχαρία Καραντωνάκη.\nΕκατοντάδες φίλαθλοι κάθε ηλικίας έδωσαν το παρόν στα Περιβόλια, τιμώντας με την παρουσία τους το γελαστό παιδί του Χανιώτικου ποδοσφαίρου, που χάθηκε τόσο απρόσμενα και άδικα, πριν από ένα περίπου χρόνο, σε τροχαίο δυστύχημα.\nΠριν από την έναρξη του αγώνα τηρήθηκε ενός λεπτού σιγή στη μνήμη του Ζαχαρία Καραντωνάκη, ενώ αμέσως μετά οι ποδοσφαιριστές και των δύο ομάδων άφησαν λευκά τριαντάφυλλα στο σημείο όπου είχε τοποθετηθεί η φωτογραφία του αδικοχαμένου ποδοσφαιριστή της ομάδας Κ17 του Πλατανιά Χανίων.\nΣτο ημίχρονο της αναμέτρησης, ο β” αντιπρόεδρος της Π.Α.Ε. Πλατανιάς Χανίων, Αντώνης Κοκολοδημητράκης προσέφερε τιμητική πλακέτα στην Εθνική Ομάδα Νέων, την οποία παρέλαβε εκ μέρους της Ελληνικής Ποδοσφαιρικής Ομοσπονδίας ο αντιπρόεδρός της και πρόεδρος της Ένωσης Ποδοσφαιρικών Σωματείων Χανίων Γιώργος Βούρβαχης. «Δεν θα τον ξεχάσουμε ποτέ», σημείωσε, μεταξύ άλλων, σε σύντομο χαιρετισμό του ο κ. Βούρβαχης.\nΑκολούθως, ο διευθυντής του Γυμνασίου Κολυμπαρίου Στέλιος Παπαδάκης μίλησε με τα καλύτερα λόγια για τον Ζαχαρία Καραντωνάκη, επισημαίνοντας ότι η μνήμη του παραμένει ζωντανή.\nΑμέσως μετά, ο κ. Κοκολοδημητράκης παρέδωσε πλακέτα στους γονείς του Ζαχαρία, σε κλίμα έντονης συναισθηματικής φόρτισης, που κορυφώθηκε δευτερόλεπτα αργότερα όταν ποδοσφαιριστές της ομάδας Κ17 του Πλατανιά Χανίων προσέφεραν στην οικογένεια Καραντωνάκη, εκ μέρους της Π.Α.Ε., τη φανέλα της ομάδας του Πλατανιά, με το αγαπημένο νούμερο («7») του αδικοχαμένου συμπαίκτη τους και τη φωτογραφία του.\n«Δεν υπάρχουν λόγια», κατάφερε να ψελλίσει ο πατέρας του Ζαχαρία, Γιάννης Καραντωνάκης, έχοντας στο πλευρό του τη σύζυγό του, Ειρήνη, ευχαριστώντας, παράλληλα, από καρδιάς όλο τον κόσμο για την παρουσία του στο γήπεδο.\nΑρχικά, ο υπεύθυνος Τύπου της Π.Α.Ε. Πλατανιάς Χανίων Γιώργος Γεωργακάκης είχε επισημάνει ότι «η αποψινή φιλική αναμέτρηση μεταξύ της Εθνικής Ομάδας Νέων και της ομάδας Κ20 του Πλατανιά Χανίων δεν είναι απλά ένας ακόμη αγώνας.\nΕίναι, πρωτίστως και κυρίαρχα, μια εκδήλωση πολιτισμού, αξιοπρέπειας, τιμής και μνήμης. Ένα οφειλόμενο χρέος, που γίνεται πραγματικότητα χάρη στη σημαντική πρωτοβουλία και συμβολή της Ελληνικής Ποδοσφαιρικής Ομοσπονδίας και της Ένωσης Ποδοσφαιρικών Σωματείων Χανίων, τις οποίες ευχαριστούμε θερμά. Εξίσου θερμά νιώθουμε την ανάγκη να ευχαριστήσουμε και όλους εσάς για την παρουσία σας απόψε, εδώ, στο Δημοτικό Γήπεδο Περιβολίων. Ευχαριστούμε από καρδιάς γιατί μας τιμάτε και, κυρίως, τιμάτε τη μνήμη ενός παιδιού, που παραμένει ζωντανή. Του Ζαχαρία Καραντωνάκη.\nΟ Ζαχάρης, όπως τον φώναζαν οι φίλοι, «έφυγε» πριν από ένα περίπου χρόνο, Νοέμβρη μήνα, σε τροχαίο δυστύχημα. Μέλος της ποδοσφαιρικής οικογένειας του Πλατανιά Χανίων, της ομάδας Κ17 συγκεκριμένα και των Μικτών Ομάδων της Ένωσης Ποδοσφαιρικών Σωματείων Χανίων, ο Ζαχαρίας Καραντωνάκης ξεχώριζε όχι μόνο για το ποδοσφαιρικό του ταλέντο, αλλά και για τον χαρακτήρα και την προσωπικότητά του. Ήταν ένα γελαστό παιδί, γεμάτο ενέργεια και όρεξη για τη ζωή.\nΗ απώλειά του τεράστια… Και για όλους εμάς στην ποδοσφαιρική οικογένεια του Πλατανιά Χανίων. Πρωτίστως, βεβαίως, για την οικογένειά του. Όταν φεύγει ένας άνθρωπος και ειδικά ένας νέος άνθρωπος δεν υπάρχουν λέξεις για να περιγράψουν την ένταση των συναισθημάτων. Εκείνο που απομένει, τελικά, πέραν από τον βουβό πόνο και την απόγνωση, είναι η ανάμνηση. Οι αναμνήσεις. Εμείς, στην οικογένεια του Πλατανιά, έχουμε χρέος να κρατήσουμε ζωντανή τη μνήμη του Ζαχάρη. Όχι μόνο γιατί το οφείλουμε στην οικογένειά του, στους συμπαίκτες του, στους προπονητές του, στους φίλους του. Αλλά και για έναν ακόμη σημαντικό λόγο.\nΟ Ζαχάρης «έφυγε» σε τροχαίο δυστύχημα. Δεν είναι ο πρώτος νέος άνθρωπος, το νήμα της ζωής του οποίου κόβεται τόσο απρόσμενα, τόσο άδικα, τόσο ξαφνικά. Δεν είναι ούτε ο τελευταίος. Δυστυχώς. Αυτή είναι μια εξαιρετικά δυσάρεστη και πικρή αλήθεια. Θέλουμε, ωστόσο, με αφορμή το τραγικό τροχαίο δυστύχημα που μας στέρησε τον Ζαχάρη, να περάσουμε το μήνυμα προς όλους, μικρούς και μεγάλους, να είναι πιο προσεκτικοί όταν οδηγούν. Να σέβονται, να τηρούν τον Κώδικα Οδικής Κυκλοφορίας, να προσέχουν και να μην ξεχνούν ότι ένα στιγμιαίο λάθος, μία απροσεξία της στιγμής, μπορεί να οδηγήσει σε μια τραγωδία.\nΈνας σοφός άνθρωπος είπε κάποτε ότι θάνατος είναι η συνέχιση της ζωής χωρίς εμένα. Για όλους εμάς, που καλούμαστε να πορευόμαστε εμπρός, καθώς η ζωή συνεχίζεται, ο Ζαχάρης μπορεί να «έφυγε», αλλά παραμένει ζωντανός. Στο μυαλό και στην καρδιά μας», σημείωσε ο κ. Γεωργακάκης.\nΥπενθυμίζεται ότι τον αγώνα συνδιοργάνωσαν η Ελληνική Ποδοσφαιρική Ομοσπονδία, η Ένωση Ποδοσφαιρικών Σωματείων Χανίων και η Π.Α.Ε. Πλατανιάς Χανίων.


ΤΡΑΥΛΙΣΜΟΣ: ΠΩΣ ΤΟΝ ΑΝΤΙΜΕΤΩΠΙΖΟΥΜΕ; – PreciousLife\nΤΡΑΥΛΙΣΜΟΣ: ΠΩΣ ΤΟΝ ΑΝΤΙΜΕΤΩΠΙΖΟΥΜΕ;\nΌσοι παρουσιάζουν πρόβλημα τραυλισμού αντιμετωπίζουν συχνά πρόβλημα στην καθημερινή επικοινωνία τους. Αν και δεν μπορεί να θεραπευτεί εντελώς, η εκφορά του λόγου μπορεί σαφώς να βελτιωθεί. Ο τραυλισμός είναι σαν να ακούς ραδιόφωνο ή να βλέπεις τηλεόραση με παράσιτα. Υπάρχουν κάποιες παρεμβολές, ωστόσο μπορείς να παρακολουθήσεις τα νέα. Μόνο σε εξαιρετικές περιπτώσεις διακόπτεται εντελώς το σήμα, λένε οι ειδικοί.\nΟ τραυλισμός εμφανίζεται συνήθως σε παιδιά ηλικίας 3 έως 6 ετών. Περίπου το 60% με 80% των περιπτώσεων καταφέρνει να διαχειριστεί με επιτυχία τα προβλήματα στην εκφορά του λόγου, ενώ ένα μικρότερο ποσοστό δεν μπορεί να τα ξεπεράσει. Ο τραυλισμός παρατηρείται συχνότερα σε άνδρες, παρά σε γυναίκες και εμφανίζεται συνήθως με τη μορφή επανάληψης φθόγγων, συλλαβών ακόμη και ολόκληρων λέξεων, ενώ συχνά συνοδεύεται και από τα παρατεταμένα κενά μεταξύ των λέξεων.\nΣε ακραίες περιπτώσεις, δεν εκφέρεται καν λόγος, παρά το γεγονός ότι τα όργανα που σχετίζονται με την ομιλία λειτουργούν κανονικά και ενώ το άτομο ξέρει πολύ καλά εκ των προτέρων τι θέλει να πει. Πολλά από τα άτομα που έχουν προβλήματα τραυλισμού, συνήθως αντιμετωπίζουν και άλλα ψυχολογικά προβλήματα, συχνά τάσεις κοινωνικής απομόνωσης και άλλες φοβίες που σχετίζονται με την επαφή με άλλα άτομα.\nΠάντως, το κομμάτι που σχετίζεται με τα βιολογικά αίτια που προκαλούν τον τραυλισμό παραμένει ακόμη ασαφές, ακόμη και για τους εξειδικευμένους επιστήμονες. Τα τελευταία 15 χρόνια οι ειδικοί ερευνούν τον τραυλισμό μέσω μαγνητικών τομογραφιών, οι οποίες δίνουν μια εικόνα για τη λειτουργία του ανθρώπινου εγκεφάλου. Πολλές από αυτές δείχνουν πώς κατά την εκφορά λόγου δημιουργούνται κάποιες μικρές διακοπές στο σκληρό δίσκο του ανθρώπου και ειδικότερα στο αριστερό, μπροστινό μέρος του εγκεφάλου. Το τμήμα αυτό του εγκεφάλου σχετίζεται με την ομιλία και έχει να κάνει με τη λειτουργία των συνδέσεων μεταξύ των εγκεφαλικών ινών.\nΩς αποτέλεσμα επηρεάζεται ο συντονισμός των μυών των οργάνων που σχετίζονται με το λόγο. Οι επιστήμονες πάντως συγκλίνουν στο ότι η εμφάνιση τραυλισμού σχετίζεται με νευρολογικά ή ψυχολογικά αίτια. Υπό πίεση, η εμφάνισή του εντείνεται. Αλλά υπεύθυνα, θεωρούνται σήμερα και τα γονίδια. Σύμφωνα με επίσημα στοιχεία, τα δύο τρίτα των περιπτώσεων συνδέονται με κάποιου είδους κληρονομικότητα.\nPrevPreviousΑΝΑΛΥΟΥΜΕ ΤΗ ΧΩΡΙΑΤΙΚΗ ΣΑΛΑΤΑ\nNext31 ΜΑΡΤΙΟΥ: ΠΑΓΚΟΣΜΙΑ ΗΜΕΡΑ ΑΝΤΙΣΥΛΛΗΨΗΣNext


Το κοινό έχει ήδη βγάλει την ετυμηγορία του – Καταδικάζει όσο εύκολα χειροκροτεί\nΟ καταξιωμένος ηθοποιός, Κώστας Αρζόγλου\nΑρζόγλου: Συγκινημένος με τις κόρες του στη θεατρική του πρεμιέρα\nΚώστας Αρζόγλου: Βραδινή έξοδος με την κούκλα κόρη του\nμίλησε στην εκπομπή «Καλοκαίρι #νοτ» και μεταξύ άλλων τοποθετήθηκε επί της προφυλάκισης του Πέτρου Φιλιππίδη.\nΥπενθυμίζεται ότι ο Πέτρος Φιλιππίδης μετά τη χθεσινή απολογία του προφυλακίστηκε, κατηγορούμενος για έναν βιασμό και δύο απόπειρες που του προσάπτουν τρεις συνάδελφοί του. Αφού πέρασε τη νύχτα στη ΓΑΔΑ, σήμερα, ο Πέτρος Φιλιππίδης οδηγήθηκε στη φυλακή Τριπόλεως.\nΟ Κώστας Αρζόγλου σχολιάζοντας τις εξελίξεις με τον Πέτρο Φιλιππίδη είπε πως «Νιώθω λίγο αντιφατικά γιατί είχα δουλέψει σε ένα σήριαλ με τον Πέτρο και η εντύπωση που είχα αποκομήσει δεν έχει καμία σχέση με αυτά που του καταλογίζουν σήμερα. Πρέπει βέβαια να πω ένα τεράστιο μπράβο στα κορίτσια που έχουν τις εμπειρίες τους και είχαν το θάρρος να ανοίξουν το στόμα τους. Είναι πολύ σπουδαίο αυτό και μακάρι να άνοιγαν το στόμα τους και άλλοι άνθρωποι. Υπάρχουν χώροι που είναι πολύ εξουσιαστικοί και είναι πιθανό να γίνεται κατάχρηση αυτής της εξουσίας.\nΔε θα πήγαινα ως μάρτυρας υπεράσπισης αλλά θα έλεγα την αλήθεια ότι δηλαδή στη δική μας συνεργασία δεν είχα συναντήσει ένα τέτοιο πρόσωπο. Σέβομαι όμως πάρα πολύ τις κοπέλες που έχουν υποφέρει στα χέρια του. Έπρεπε να μιλήσουν και το έκαναν, και αυτό είναι πολύ θαρραλέο.\nΓια τον Πέτρο έχει γίνει μεγάλη προβολή από τα Μέσα, τον λένε σπουδαίο, μεγάλο… Σου λέει και εκείνος ότι για να το λένε κάτι θα ξέρουν. Δημιουργείται όμως ένα περιβάλλον εκτός νόμου. Πιστεύει για τον εαυτό του αυτά που πιστεύουν οι άλλοι γι’ αυτόν. Η εικόνα που έχουν οι άλλοι γι’ αυτόν γίνεται σώμα, υπάρχει μέσα από αυτό. Ο Φιλιππίδης έχει ένα δίκιο. Η εικόνα του δε πρέπει να φθαρεί, η εικόνα του με χειροπέδες δε πρέπει να φανεί γιατί αν καταρρεύσει η εικόνα που έχουν οι άλλοι για εκείνον θα καταρρεύσει και η εικόνα που έχει ο ίδιος για τον εαυτό του. Το κοινό έχει βγάλει ήδη την ετυμηγορία του, καταδικάζει όσο εύκολα χειροκροτεί».


«Έμφραγμα» στην ιστοσελίδα του ΑΣΕΠ, ενώ εμφανίστηκαν και επιτήδειοι\nΤο ηλεκτρονικό σύστημα στην ιστοσελίδα του ΑΣΕΠ έπεσε από την πληθώρα των αιτήσεων για διάφορους διαγωνισμούς. Με την ανεργία σε υψηλότατο επίπεδο, οι προκηρύξεις ειδικά για μόνιμο προσωπικό (ΕΚΑΒ και ΕΥΑΘ) οδήγησαν κατά χιλιάδες τους υποψηφίους να διεκδικήσουν μία από τις θέσεις.\nΤο ΑΣΕΠ, μάλιστα, αναγκάστηκε λόγω των προβλημάτων στο ηλεκτρονικό σύστημα να δώσει συνεχείς παρατάσεις στην προθεσμία υποβολής αιτήσεων.\nΈτσι, δεν άργησαν να κάνουν την εμφάνισή τους ιστοσελίδες των οποίων -όπως αναφέρει η ίδια η ανεξάρτητη Αρχή – «το λογότυπο και η ηλεκτρονική διεύθυνση είναι επιτηδείως κατασκευασμένα ώστε να δημιουργούν την εντύπωση στον πολίτη ότι προέρχονται από το ίδιο το ΑΣΕΠ».\nΠροτρέπει δε τους ενδιαφερομένους να ακολουθούν μόνο την επίσημη ιστοσελίδα (www.asep.gr). Διότι, πέραν του γεγονότος πως η κατάθεση της όποιας αίτησης είναι άκυρη σε αυτές τις ιστοσελίδες-μαϊμού, η παροχή υπηρεσιών που προσφέρουν για συμμετοχή σε κάποιο διαγωνισμό γίνεται βέβαια έναντι χρηματικού ανταλλάγματος.


Θεραπευτικό Μασάζ - Nuga Best Alexandroupolis\nΑΡΧΗ ΛΕΙΤΟΥΡΓΙΑΣ ΤΟΥ ΜΑΣΑΖ NUGA BEST\nΗ αρχή λειτουργίας αυτού του μηχανήματος βασίζεται σε τρεις θεμελιώδεις αρχές της παραδοσιακής ιατρικής της Απω Ανατολής:\n• Μασάζ ενεργών σημείων εν τω βάθει\nΗ δράση της ρεφλεξοθεραπείας εξασφαλίζεται από την υπέρυθρη, θερμική ακτινοβολία μακρών κυμάτων του εσωτερικού και εξωτερικού προτζέκτορα, καθώς και της στρώσης τουρμανίου.Τα υπέρυθρα κύματα παίζουν το ρόλο « βελονών πού διεισδύουν βαθιά στους ιστούς», οι οποίες διεγείρουν τα ενεργειακά σημεία κατά μήκος της σπονδυλικής στήλης και ολόκληρου του σώματος.\nΗ επίδραση του εσωτερικού προτζέκτορα προσομειώνει τη δράση του μασάζ σημείων -«πίεση των δακτύλων», διεγείρει τις νευρικές απολήξεις απομακρύνει την κούραση και τη νευρική ένταση, χαλαρώνει τους μύες. Κατ’ αυτόν τον τρόπο το NUGA BEST κάνει μασάζ στους μαλακούς ιστούς της σπονδυλικής στήλης τους θερμαίνει εν τω βάθει και τεντώνει προσεκτικά τη σπονδυλική στήλη. Έτσι απομακρύνεται ο μυϊκός σπασμός και αποκαθίσταται η φυσιολογική κινητικότητα της σπονδυλικής στήλης ενώ παράλληλα αποτρέπεται το πιάσιμο και η πίεση των νεύρων.\nΑποκαθίσταται η αγωγιμότητα των νευρικών ώσεων προς τα εσωτερικά όργανα και τους ιστούς. Αυτό οδηγεί σε ενίσχυση των διαφόρων οργάνων, αύξηση του μεταβολισμού και μείωση των λιπωδών εναποθέσεων.\nΤο NUGA BEST βελτιώνει τη γενικότερη κατάσταση της υγείας μειώνει την πίεση στους μεσημβρινούς και τους μύες κατά μήκος της σπονδυλικής στήλης, ενώ αισθητά ανακουφίζει τους πόνους.\nΔιαθερμία επιτυγχάνεται χάρη στη θερμική ενέργεια της μακροκυματικής υπέρυθρης ακτινοβολίας η οποία τη μεταφέρει προς τους ιστούς και τα εσωτερικά όργανα. Η μακροκυματική υπέρυθρη ακτινοβολία, την οποία εκπέμπουν οι επεξεργασμένοι με τουρμάνιο κεραμικοί δίσκοι, διπλασιάζει τη δράση της διαθερμίας βελτιώνει το μεταβολισμό, μειώνει τους πόνους και ενισχύει το ανοσοποιητικό σύστημα. Η θερμική επίδραση και το μασάζ των ενεργών σημείων, βοηθούν να μειωθεί η νευρομυϊκή ένταση και να ενισχυθούν οι δυνάμεις αυτοϊασης και οι δυνατότητες του οργανισμού να καταπολεμήσει μόνος του τις παθήσεις.\nΕΚΠΛΗΚΤΙΚΑ ΑΠΟΤΕΛΕΣΜΑΤΑ ΑΠΟ ΤΗΝ ΕΠΙΔΡΑΣΗ ΤΗΣ NUGA BEST ΣΤΟΝ ΟΡΓΑΝΙΣΜΟ\nΑυξάνεται η παραγωγή αίματος (ερυθρών και λευκών αιμοσφαιρίων) στον οργανισμό.\nΑυξάνεται η παραγωγή ιντερφερόνης στον οργανισμό. Αυτό είναι σημαντικό για την αποφυγή και την απομάκρυνση των φλεγμονών.\nΕνισχύεται η συστολική ικανότητα του καρδιακού μυός βελτιώνεται η κυκλοφορία του αίματος εξαφανίζονται τα περιφερικά οιδήματα των κάτω άκρων. Όλα αυτά αποτρέπουν την αρτηριοσκλήρυνση.\nΟμαλοποιείται η παραγωγή της ορμόνης μελατονίνης από την επίφυση. Η μελατονίνη\nπρολαμβάνει το στρες, τον καρκίνο, τις καρδιακές παθήσεις, επιβραδύνει τη διαδικασία της γήρανσης και επιδρά θετικά στο ανοσοποιητικό σύστημα.\nΒελτιώνεται το έργο του πεπτικού συστήματος.\nΕνεργοποιείται η κυκλοφορία του αίματος στα νοσούντα μέρη του οργανισμού, απομακρύνοντας έτσι τις τοξικές ουσίες, ενώ κατ’ αυτόν τον τρόπο ανακουφίζεται ο πόνος.\nΠροκαλείται θετική επίδραση στην σωματική αύξηση και την ανάπτυξη του οργανισμού, ιδιαίτερα στα παιδιά.\nΠΡΟΛΗΨΗ ΠΑΘΗΣΕΩΝ ΜΕ ΤΗ ΒΟΗΘΕΙΑ ΤΟΥ ΜΑΣΑΖ ΤΗΣ NUGA BEST\nO συνδυασμός σε ένα μηχάνημα, διαφορετικών μεθόδων επίδρασης στον οργανισμό, επιτρέπει τη διεξαγωγή αποτελεσματικής πρόληψης και θεραπείας ενός ευρέος φάσματος παθήσεων σε:\nμυοσκελετικό σύστημα (παθήσεις της σπονδυλικής στήλης),\nπεριφερικό νευρικό σύστημα (ριζίτιδες),\nκαταστάσεις στρες (νευρική υπερκόπωση),\nμείωση της αντίστασης του οργανισμού, συνοδευόμενη από διαταραχές της προσαρμοστικής ικανότητας προς τους παράγοντες εξωτερικών επιδράσεων καθώς και αυξημένη ευαισθησία στις καιρικές μεταβολές,\nέλεγχος του βάρους και εκλεκτική επίδραση επί των λιπωδών εναποθέσεων, γεγονός που μειώνει το βάρος,\nδιόρθωση της στάσης στην παιδική και εφηβική ηλικίας.


GREENPEACE:Esperanza | Navi\nΗ Esperanza είναι το νεότερο και μεγαλύτερο πλοίο στο στόλο μας. Βαφτίστηκε έτσι από τους ακτιβιστές μας που δρουν μέσω του διαδικτύου.\nΤο πλοίο ναυπηγήθηκε το 1984 στην Πολωνία και ήταν ένα από τα 14 πυροσβεστικά πλοία του Ρωσικού στόλου. Διασώζονται ακόμα στον πίνακα ελέγχου του πλοίου γράμματα από το Κυριλλικό αλφάβητο.\nΤο 2000 η Greenpeace την επισκεύασε και 2 χρόνια αργότερα ξεκίνησε για τις αποστολές της από το Cape Town, αφού πρώτα ευλογήθηκε από τον αρχιεπίσκοπο Desmond Tutu. Η Esperanza, με μήκος 72 μέτρα και μέγιστη ταχύτητα 15 κόμβων, είναι ιδανική για γρήγορα και μεγάλης απόστασης ταξίδια. Η δυνατότητα του πλοίου να βρίσκεται στους πάγους, αν και δεν είναι παγοθραυστικό, επιτρέπει τη χρησιμοποίησή του και σε αποστολές στις πολικές περιοχές.\nΧαρακτηριστικά του πλοίου Κατά την επισκευή έγιναν πολλές βελτιώσεις, για να γίνει το πλοίο φιλικό προς το περιβάλλον και ταυτόχρονα να είναι άρτια τεχνολικά εξοπλισμένο. Απομακρύνθηκαν ή συσκευάστηκαν με ασφάλεια όλα τα αντικείμενα αμίαντου\nΤοποθετήθηκε ειδικό σύστημα αποθήκευσης των καυσίμων ώστε να αποτραπεί μόλυνση της θάλασσας σε οποιαδήποτε περίπτωση.\nΤοποθετήκε σύστημα θέρμανσης που χρησιμοποιεί την ενέργεια που παράγεται από τις μηχανές και κατά κανόνα χάνεται\nΤα υφαλοχρώματα που χρησιμοποιήθηκαν δεν περιέχουν ΤΒΤΠρώτη ύλη για την ψύξη και τονκ κλιματισμό χρησιμοποιείται η αμμωνία και όχι το φρεόν που κατηγορείται για καταστροφή όζοντος και αποσταθεροποίηση του κλίματος.\nΤοποθετήθηκε ειδικό προωθητικό σύστημα που περιορίζει την εκπομπή αερίων του θερμοκηπίου Από το πρώτο της ταξίδι κιόλας, η Εσπεράνζα και το πλήρωμά της απέκτησαν μια ιδίαιτερη σχέση με τους ωκεανούς μας.\nΜόνο το 2005, ήταν το βασικό όργανο για πολλές εκστρατείες της Greenpeace στις θάλασσες. Η Esperanza ανέλαβε δράση εναντίον της αλιείας με συρόμενα δίχτυα βυθού στο Βόρειο Ατλαντικό, συμμετείχε σε επιστημονικές έρευνες και προώθησε τη δημιουργία θαλάσσιων καταφύγιων στη Βόρεια Θάλασσα. Κατά τη διάρκεια ενός ταξιδιού, η Esperanza είναι το σπίτι, το γραφείο και το εργαστήριο για το πλήρωμα. Τους προστετεύει ακόμα και στα πιο απόμακρα μέρη του κόσμου χάρη στο εξελιγμένο σύστημα επικοινωνίας που διαθέτει.\nΑναρτήθηκε από : Sampaio ~ Κυριακή, Ιουνίου 05, 2011


Αλήθειες που θα σας κάνουν να νιώσετε καλύτερα – Newsitamea\nΑλήθειες που θα σας κάνουν να νιώσετε καλύτερα\nΔιαβάστε παρακάτω τις οχτώ αλήθειες που θα σας κάνουν να νιώσετε καλύτερα.\nΑν δεν μπορείς να ελέγξεις στο 100% το πόσο αρνητικά ή θετικά αντιδρά ο εγκέφαλος στα διάφορα ερεθίσματα, τουλάχιστον φρόντισε να μην ταλαιπωρείς κι άλλο τον οργανισμό σου με junk food ή άλλες άχρηστες ουσίες.\nΠίνε πολύ νερό, μην ξεχνάς τα φρούτα και τα λαχανικά και γενικά φρόντισε λίγο παραπάνω τι βάζεις στο στόμα σου.\nΆσε που είναι πολύ πιθανό έτσι, χάνοντας εκείνα τα έξτρα κιλά που πήρες το χειμώνα, να δεις την αυτοπεποίθησή σου να παίρνει τα πάνω της.\nΗ απουσία της μάνας κάνει τα πάντα άγευστα.\nΚαμιά μάχη δεν έχει χαθεί πριν την πολεμήσεις.


Φ.Γεννηματά σε Μητσοτάκη: “Δημιουργείτε ερείπια στην οικονομία, έχετε στόχο να εξαφανίσετε μικρούς και μεσαίους επιχειρηματίες.” | The Socialist\nΦ.Γεννηματά σε Μητσοτάκη: “Δημιουργείτε ερείπια στην οικονομία, έχετε στόχο να εξαφανίσετε μικρούς και μεσαίους επιχειρηματίες.”\nΑπο NEWSROOM\t Στις 25 Οκτ 2020\nΗ πρόεδρος του Κινήματος Αλλαγής, Φώφη Γεννηματά, “σήκωσε το γάντι” στα σχόλια κυβερνητικών στελεχών και μελών της αξιωματικής αντιπολίτευσης και “έβαλε τα πράγματα” στην θέση τους:\nΞεκαθάρισε πως όλοι βιώνουν την ανασφάλεια στην καθημερινότητά τους. Γι’ αυτό και η μομφή του ΚΙΝΑΛ είναι εναντίον της Κυβέρνησης του κ. Μητσοτάκη συνολικά.\nΣτη συνέχεια, η Κα Γεννηματά επιτέθηκε στον Αλέξη Τσίπρα και τον Κυριάκο Μητσοτάκη:\n“Ο κ. Τσίπρας, απαλλάσσει από τις ευθύνες του τον κ. Μητσοτάκη, τον βγάζει από το κάδρο των ευθυνών και στρέφεται κατά μεμονωμένου υπουργού.\nΕπιβεβαιώνεται με αυτό τον τρόπο ότι είναι ο μεγαλύτερος πολιτικός χορηγός του κ. Μητσοτάκη και της δεξιάς.\nΑρκετά κ. Τσίπρα. Αφήστε να κάνει αντιπολίτευση κανένας άλλος.\nΤο κενό το καλύπτουμε ήδη από καιρό εμείς, το Κίνημα Αλλαγής.\nΕμείς δεν έχουμε εμπιστοσύνη σε αυτή την Κυβέρνηση.\nΔεν δίνουμε ψήφο εμπιστοσύνης στον κ. Μητσοτάκη και σε κανέναν Υπουργό του.\nΜάλιστα έχουμε ανοιχτή πολιτική διαμάχη με Υπουργούς που διακρίνονται από πολιτικό θράσος.\nΠου συνεχίζουν ακόμα και σήμερα την προσπάθεια συγκάλυψης των ευθυνών της ΝΔ, της Κυβέρνησης Καραμανλή 2004-09 για τον εκτροχιασμό της οικονομίας που οδήγησε στην κρίση και στα μνημόνια.\nΠου νομίζουν ότι με την τακτική του Γκαίμπελς «πες, πες όλο και κάτι θα μείνει» σε βάρος του ΠΑΣΟΚ.\nΠιστεύουν ότι θα συνεχίσει ο Ελληνικός λαός να ζει στην παγίδα του δήθεν αντιμνημονίου και σίγουρα του λαϊκισμού.\nΕίμαστε εδώ για να μην τους το επιτρέψουμε.\nΚάθε φορά που ένας υπουργός σας ή εσείς θα αναφέρεστε στο ΠΑΣΟΚ και την κρίση του 2009, θα σας θυμίζουμε ότι εσείς στους προϋπολογισμούς που ψηφίζατε, αναγνωρίζατε το δημοσιονομικό έγκλημα της Κυβέρνησης Καραμανλή, με έλλειμμα 15.6%.\nΚαταθέτω στα πρακτικά τον προϋπολογισμό του 2013 στον οποίο υπογράφει και ο σημερινός υπουργός κ. Σταϊκούρας. Αναγνωρίζεται το έλλειμμα ακριβώς στο ποσοστό που σας είπε και το ψήφισαν όλοι οι βουλευτές της ΝΔ τότε.\nΓιατί ξέρουμε ότι πίσω από την προσπάθεια εξωραϊσμού της σημερινής Κυβέρνησης, κρύβεται η γνωστή Δεξιά που έφτασε τη χώρα στα όρια της χρεοκοπίας, παραπλάνησε τους πολίτες και τις Ευρωπαϊκές αρχές.\nΞέρουμε ότι σήμερα φορούν το προσωπείο του κέντρου για να παραπλανήσουν ξανά, να ξεχάσουμε τις ιστορικές ευθύνες τους.\nΓια να ξεχάσουμε το Καραμανλικό στρατόπεδο που είναι ο αδήλωτος ιδιοκτήτης του κόμματος, τον ιδιαίτερο ρόλο του όλα αυτά τα χρόνια της κρίσης και τη σχέση του με τον ΣΥΡΙΖΑ.\nΕγκαλούμε εσάς και την Κυβέρνησή σας.\nΕσείς έχετε την ευθύνη για την πορεία της χώρας.\nΜε την προχειρότητα, με την πολιτική του βλέποντας και κάνοντας, αφήσατε χρόνο να περάσει ανεκμετάλλευτος και υποτιμήσατε καταστάσεις.\nΠροχωρήσατε χωρίς σχέδιο, με παλινωδίες και αντιφάσεις. Έχετε εσείς την ευθύνη που βαδίζει η χώρα χωρίς εθνική γραμμή, χωρίς αρραγές μέτωπο στο εσωτερικό. “\nΗ πρόταση μομφής του ΚΙΝΑΛ είναι συνολικά κατά της κυβέρνησης Μητσοτάκη και όχι ενάντια σε ένα από τα στελέχη της ΝΔ και η Φώφη Γεννηματά με τον πλέον εμφατικό τρόπο απέδωσε καθολική ευθύνη για την κατάσταση στην χώρα στην υγεία, την οικονομία και την εξωτερική πολιτική στις στρατηγικές της κυβέρνησης Μητσοτάκη:\n“Τώρα το έχετε εγκαταλείψει να απαξιώνεται, από την πίεση που θα δεχτεί, χωρίς ουσιαστική στήριξη, μέσα από την αδράνεια σας.\nΚαι μιας και μιλάμε για θέματα υγείας και είδα σήμερα την πρωτοβουλία σας και τις δηλώσεις, θέλω να σας ενημερώσω για τα εξής: 45 γυναίκες βουλευτές το 2016 στείλαμε μία επιστολή στον τότε αρμόδιο υπουργό υγείας και του ζητήσαμε να καλυφθεί η ψηφιακή μαστογραφία γιατί είναι πολύ σημαντική για την πρόληψη του καρκίνου του μαστού και επειδή η σχετική τεχνολογία ήταν σχετικά πρόσφατη ο ΕΟΠΥΥ δεν την κάλυψε. Πράγματι, προς τιμήν του, ο κ. Ξανθός ανταποκρίθηκε. Ήμασταν γυναίκες βουλευτές από όλα τα κόμματα της Βουλής και ρύθμισε την κάλυψη του ΕΟΠΥΥ για την ψηφιακή μαστογραφία από τις αρχές του 2017. Το καταθέτω για τα πρακτικά.\nΚύριε πρωθυπουργέ, υπάρχουν ζητήματα που δεν προσφέρονται για επικοινωνία και για κατανάλωση. Χρειάζονται μεγαλύτερη ανθρωπιά και αυτό που κατά κύριο λόγο χρειάζεται είναι να υπάρξουν επιτέλους ψηφιακοί μαστογράφοι και σε άλλες περιοχές της Ελλάδας και όχι μόνο στον ιδιωτικό τομέα. Γιατί υπάρχουν απομακρυσμένες περιοχές και νησιά που οι γυναίκες δεν έχουν καμία δυνατότητα πρόσβασης. Να δούμε λοιπόν τι μπορεί να γίνει, να ιεραρχήσουμε και να είμαστε όλοι στο πλευρό σας για να βελτιώσουμε αυτήν την κατάσταση. Αλλά όχι κινήσεις εντυπωσιασμού πάνω σε αυτό το θέμα.\nΈχετε ευθύνη που δεν πήρατε έγκαιρα μέτρα για να κρατήσετε όρθια την κοινωνία και ζωντανή την οικονομία, όπως σας λέμε από τον Μάρτιο. “\nΕνώ σε ό,τι αφορά τον πτωχευτικό κώδικα και την κατάσταση στην χώρα, η Κα Γεννηματά ήταν “χείμαρρος” ενώ ακόμη μια φορά, στάθηκε στο έργο του ΚΙΝΑΛ και την αναγκαιότητα το Κίνημα Αλλαγής να είναι ο μεγάλος προοδευτικός πόλος στην σύγχρονη εποχή:\nΜετατρέπετε στην καλύτερη περίπτωση τους ιδιοκτήτες σε ενοικιαστές του σπιτιού τους.\nΔίνετε τη χαριστική βολή στη μεσαία τάξη και τους πιο αδύνατους.\nΦώφη Γεννηματά στην Κ.Ο του Κινήματος Αλλαγής: “Το…\nΦώφη Γεννηματά στον “Εθνικό Κήρυκα της Νέας…\nΦ.Γεννηματά: “Η κυβέρνηση, να σεβαστεί επιτέλους την…\nΜε ένα νομοσχέδιο που σας υπαγόρεψαν οι Τράπεζες και τα Funds.\nΈχετε ακόμα την ευθύνη κύριοι της Κυβέρνησης γιατί στο όνομα του δήθεν επιτελικού κράτους φτιάξατε την Μαξίμου ΑΕ.\nΜια συγκεντρωτική, σκληρά ελεγχόμενη από τον ίδιο τον Πρωθυπουργό δομή, με κέντρο το Μέγαρο Μαξίμου.\nΠου παρεμβαίνει στα πάντα και στα περισσότερα τα έκανε θάλασσα.\nΟικοδομείτε ένα νέο πελατειακό κράτος.\nΤα στελέχη της Διοίκησης επιλέγονται μόνο με το κομματικό διαβατήριο της ΝΔ.\nΟ αριθμός των μετακλητών σπάει όλα τα ρεκόρ. Από τις 1.710 προσλήψεις φθάσαμε στις 2.892 τον Αύγουστο μέσα σε ένα χρόνο.\nΟι Γενικοί Γραμματείς και οι Διοικητές διορίζονται –ακόμη και χωρίς προσόντα- από το Πρωθυπουργικό Γραφείο.\nΟι ΠΝΠ χρησιμοποιούνται για να γίνει πάρτι με αδιαφανείς συμβάσεις. Όλα βαφτίζονται «νόμιμα» εκ των υστέρων.\nΤο δήθεν επιτελικό σας κράτος έχασε και τον Παππά, ενώ δηλώνατε με τη γνωστή σας προπαγάνδα ότι τα πάντα είναι υπό έλεγχο και για να δικαιολογήσετε τα αδικαιολόγητα λέτε και ψέματα.\nΈχω λοιπόν εδώ στα χέρια μου όλες τις σχετικές διατάξεις που λένε τι έπρεπε να κάνει το υπουργείο Προστασίας του Πολίτη για να μη φτάσουμε σε αυτό το σημείο. Για να αποφύγετε το φιάσκο. Μπαίνω στον προβληματισμό: να τις καταθέσω ή να σας τις διαβάσω; Μην και μείνουν αδιάβαστες και αυτήν τη φορά. Θα σας τις καταθέσω, για να τις δει ο πρωθυπουργός και να κρίνει τους υπουργούς του.\nΈχετε βαφτίσει τους βουλευτές σας, ειδικούς αναλυτές και διεθνολόγους, για να μονοπωλούν τα τηλεοπτικά πάνελ. Επιχειρείτε με κάθε τρόπο να καταργήσετε την πολυφωνία από την τηλεόραση.\nΣε όλο τον κόσμο διαμορφώνονται νέες συνθήκες.\nΟι συντηρητικοί και οι λαϊκιστές υποχωρούν σε παγκόσμια κλίμακα.\nΓιατί δεν είναι σε θέση να παρακολουθήσουν τις εξελίξεις.\nΕίναι η πρώτη φορά, ίσως μεταπολεμικά που γίνεται μια σοβαρή συζήτηση σε παγκόσμιο επίπεδο, γύρω από τον ηγετικό ρόλο του κράτους. Στην οικονομία και στην κοινωνία.\nΔεν είναι οι αγορές, είναι τα κράτη που κρατούν αυτή τη στιγμή όρθια την παγκόσμια οικονομία, τα δημόσια συστήματα υγείας, το κοινωνικό κράτος.\nΒρισκόμαστε στην αρχή μιας μεγάλης πολιτικής και ιδεολογικής μάχης.\nΌσο και αν προσπαθεί η Νέα Δημοκρατία να κρυφτεί πίσω από τσιτάτα για τη σοσιαλδημοκρατία ή να προσφέρει καρέκλες, το DNA της δεν αλλάζει.\nΣτρώνει το έδαφος για ισοπέδωση της εργασίας, τον θάνατο του εμποράκου, την ιδιωτικοποίηση του ΕΣΥ, το ξεπούλημα του φυσικού πλούτου, την επανίδρυση του κράτους με γαλάζια παιδιά, τον περιορισμό της πολυφωνίας και της λογοδοσίας.\nΚαι όλα αυτά, αγκαζέ με τις τράπεζες και τους επιχειρηματίες φίλους της.\nΠάνω σε αυτό το έδαφος δε μπορεί να γίνει καμία γόνιμη σπορά αλλαγών, μεταρρυθμίσεων ή επενδύσεων με ευρωπαϊκά χρήματα, που θα πάει την ελληνική κοινωνία μπροστά και θα την κρατήσει όρθια μέσα στη μεγάλη δοκιμασία.\nΔεν μπορεί να φυτρώσει καμία πραγματική ελπίδα για ισονομία και κοινωνική δικαιοσύνη.\nΚαι να είστε βέβαιος κ. Πρωθυπουργέ, ότι η σημερινή ανασφάλεια, η αγωνία και αβεβαιότητα που φωλιάζει μέσα σε κάθε ψυχή και σε κάθε σπίτι, με ευθύνη σας, είναι οι σπόροι της αμφισβήτησης.\nΘα δώσουν γρήγορα καρπούς και θα φέρουν τη μεγάλη Αλλαγή που έχει ανάγκη η πατρίδα μας, η ταλαιπωρημένη κοινωνία μας, που έχουν ανάγκη οι νέοι, που τόσο πολύ σας φοβίζουν.\nΕμείς, το Κίνημα Αλλαγής, είμαστε εδώ όρθιοι και δυνατοί , η προοδευτική αντιπολίτευση με όπλο τις αξίες, το έργο μας, τις προτάσεις μας, αλλά και τη δικαίωση από τον ελληνικό λαό, για το ΠΑΣΟΚ και τον ήλιο του που ζέσταινε τις καρδιές των Ελλήνων τόσα χρόνια.\nΤώρα, 11 χρόνια μετά, κάθε σπίτι γνωρίζει πόσο άδικα και μεθοδευμένα κατηγορήθηκε η μεγάλη δημοκρατική παράταξη.\nΚαι πόσο ανάγκη έχει η πατρίδα μας μια πραγματική σοσιαλιστική και δημοκρατική αλλαγή, που δεν θα αφήνει κανέναν μόνο του και δεν θα παίζει με την αξιοπρέπεια και την περηφάνια των Ελλήνων.\nΑυτή η απαίτηση κερδίζει έδαφος κάθε μέρα.\nΑυτή τη Νέα Αλλαγή εμείς μπορούμε να την καθοδηγήσουμε.\nΠάμε μπροστά και καλούμε τους Έλληνες και τις Ελληνίδες σε αυτή την προσπάθεια.\nΓΕΝΝΗΜΑΤΑΓΕΝΝΗΜΑΤΑ ΒΟΥΛΗΦΩΦΗ ΓΕΝΝΗΜΑΤΑ\nNEWSROOM 6376 posts\nΘεοδωρίδης-Κουκουλόπουλος για απόπειρα “φίμωσης” του Τύπου από την…\n“Ελλάδα 2.0 σημαίνει Ελλάδα των δύο ταχυτήτων” – Του Απόστολου…\nΜανώλης Χριστοδουλάκης για Καραμανλή: “Μίλησε. Αλλά τι είπε;”\nΣυνεδρίαση της Κ.Ο του Κινήματος Αλλαγής: ΟΛΟ το παρασκήνιο!\nΘεοδωρίδης-Κουκουλόπουλος για απόπειρα…\n“Ελλάδα 2.0 σημαίνει Ελλάδα των δύο ταχυτήτων”…\nΜανώλης Χριστοδουλάκης για Καραμανλή: “Μίλησε. Αλλά…\nΣυνεδρίαση της Κ.Ο του Κινήματος Αλλαγής: ΟΛΟ το…\nΠροηγουμενο\tΕπομενο 1 of 1,608


Δημιουργία eshop | Ηλεκτρονικό Κατάστημα [DESIGNOUS]\nΗ δημιουργία eshop με custom σχεδίαση προσαρμόζεται στις εκάστοτε ανάγκες μιας επιχείρησης, ενδυναμώνει την προβολή σε ένα διευρυμένο κοινό, ενισχύει την εμπιστοσύνη και παρέχει ευκαιρίες ανάπτυξης πέραν της τοπικής αγοράς.\nΗ δημιουργία eshop είναι το πρώτο βήμα για την αύξηση των online πωλήσεων μιας επιχείρησης. Υψηλή αισθητική, ταχύτητα και ευκολία στην πλοήγηση είναι τα κύρια χαρακτηριστικά που πρέπει να διαθέτει ένα eshop ώστε να είναι επιτυχημένο και να προσεγγίζει πελάτες.\nΔημιουργία Eshop σε WooCommerce\nΣτο Designous εξειδικευόμαστε στην δημιουργία ηλεκτρονικού καταστήματος (eshop) σε WordPress – WooCommerce με custom σχεδίαση. Με γνώμονα την τεχνογνωσία, την εμπειρία και την αστείρευτη φαντασία μας δημιουργούμε eshop που ξεχωρίζουν από τον ανταγωνισμό και επιφέρουν αποτελέσματα.\nΤα βήματα της αποτελεσματικής οργάνωσης.\nΗ πρώτη επαφή με τον πελάτη, πραγματοποιείται είτε στο γραφείο μας, είτε τηλεφωνικά, είτε διαδικτυακά (email, skype, viber κ.α).\nΗ πρώτη επικοινωνία, αποτελεί επιτακτική ανάγκη, καθώς αδημονούμε να γνωρίσουμε τον άνθρωπο πίσω από την ιδέα, αλλά και εκείνος να γνωρίσει εμάς.\nΣυλλέγουμε πληροφορίες για τη φιλοσοφία της επιχείρησης, τις οποίες αξιοποιούμε με τον καλύτερο δυνατό τρόπο. Βοηθάμε τον πελάτη να ορίσει σφαιρικά την ταυτότητα της δουλειάς του.\nΈχοντας λάβει τις κατευθυντήριες γραμμές από τον πελάτη, προχωράμε στην εκτίμηση κόστους του χρόνου υλοποίησης του project.\nΦροντίζουμε πάντα ώστε το κόστος να ισούται με το όφελος και για τα δυο μέρη.\nΤο συμφωνητικό συνεργασίας στέλνεται με email και περιγράφει τους όρους και τα βήματα της συνεργασίας.\nΗ αποδοχή από τον πελάτη γίνεται εγγράφως και μετά την κατάθεση προκαταβολής ξεκινούν οι εργασίες.\nΜέσα από ειδικά διαμορφωμένο ερωτηματολόγιο (brief), ο πελάτης παραθέτει τις επιθυμίες του. Στη συνέχεια οργανώνουμε το υλικό (φωτογραφίες, κείμενα κ.α). Τα αρχεία αποθηκεύονται σε cloud και τα μοιραζόμαστε με τον πελάτη για άμεση πρόσβαση. Στη συνέχεια, διαμορφώνουμε sitemap και wireframe, τα οποία παρουσιάζουμε στον πελάτη για έλεγχο και έγκριση.\nΤο τμήμα σχεδιασμού επιλέγει γραμματοσειρές, χρώματα, φωτογραφίες και εικονίδια, τα οποία θα είναι προσαρμοσμένα στο brand. Σχεδιάζουμε custom, minimal και μοντέρνα e-shop, εναρμονισμένα με την εταιρική ταυτότητα της επιχείρησης.\nΠραγματοποιούμε εκτενή έλεγχο στο e-shop πριν το παρουσιάσουμε στον πελάτη. Δίνουμε έμφαση στη λεπτομέρεια, φροντίζοντας το design να είναι καλαίσθητο και μοντέρνο και λειτουργικό. Εδώ, ο πελάτης μπορεί να προβεί σε τυχόν μικρές τροποποιήσεις.\nΜετά από τις τελευταίες υποδείξεις του πελάτη, προχωράμε στις τελικές διορθώσεις του e-shop. Πραγματοποιούμε ελέγχους σε όλες τις συσκευές, ώστε να είναι 100% responsive και να προσφέρει ευχάριστη εμπειρία πλοήγησης (UX) και να φτάνει ο χρήσης στο επιθυμητό σημείο (UI).\nΓιατί αξίζει η κατασκευή ενός eshop;\nΗ δημιουργία ηλεκτρονικού καταστήματος αποτελεί μια σοφή επιχειρηματική κίνηση για τους επαγγελματίες που θέλουν να διατηρούν online ένα κατάστημα 24/7 με χαμηλό κόστος.\nΘα μπορείτε να παρουσιάζετε τα προϊόντα και τις υπηρεσίες σας, πέραν της τοπικής αγοράς, δημιουργώντας ένα νέο κανάλι εισερχόμενων πωλήσεων, ενισχύοντας παράλληλα την απήχηση του brand σας στην αγορά.\nΜπορείτε να εγγυηθείτε την αύξηση των πωλήσεών μου, μέσω του e-shop μου;\nΤο σημαντικότερο για ένα ηλεκτρονικό κατάστημα, είναι να δημιουργεί τις κατάλληλες συνθήκες για πώληση από μόνο του και σε αυτό στοχεύουμε ως Designous. Για να το επιτύχουμε, δημιουργούμε ένα eshop με ελκυστικό design που να εμπνέει εμπιστοσύνη και να παρουσιάζει τα προϊόντα ή τις υπηρεσίες που προσφέρετε.\nΕξίσου σημαντική είναι η εύκολη πλοήγηση και αναζήτηση, σωστή προώθηση προσφορών και φυσικά μια επιτυχημένη διαφημιστική εκστρατεία. Αξιοποιώντας τις παραπάνω παραμέτρους, και με γνώμονα την ποιότητα του brand σας, συμβάλλουμε στη διαδικασία αύξησης των πωλήσεων σας.\nΘα είναι εύκολο να πραγματοποιώ αλλαγές στο e-shop μου;\nΑσφαλώς. Η κατασκευή eshop σε WordPress σας επιτρέπει να έχετε πρόσβαση στο διαχειριστικό, να επεξεργάζεστε και να προσθέτετε περιεχόμενο (άρθρα, εικόνες, βίντεο κλπ.). Με την ολοκλήρωση της ιστοσελίδας, σας δίνουμε online γραπτές οδηγίες και σας εκπαιδεύουμε live για τον τρόπο χρήσης της ιστοσελίδας ή του eshop.\nΈνας γνωστός μου, προθυμοποιήθηκε να μου φτιάξει το e-shop μου δωρεάν ή σε πολύ χαμηλό κόστος. Γιατί να επιλέξω το γραφείο σας και όχι εκείνον;\nΤο ότι κάποιος μπορεί να αναλάβει τη δημιουργία ηλεκτρονικού καταστήματος δωρεάν, δεν σημαίνει ότι αυτό θα είναι και ποιοτικό ή ότι μπορεί να το κάνει σωστά, πόσο μάλλον αν δεν είναι επαγγελματίας και αν δεν έχει την απαιτούμενη εμπειρία. Πολλοί ισχυρίζονται πως κατασκευάζουν e-shops, αλλά στην πραγματικότητα ελάχιστοι το κάνουν επιτυχημένα. Το να αναθέσετε τo ηλεκτρονικό σας κατάστημα σε κάποιον με μικρή εμπειρία ή ερασιτέχνη, σίγουρα θα σας κοστίσει πολύ χρόνο, χαμένα χρήματα και κακή διαδικτυακή εμφάνιση.\nΣτο Designous, η σύγχρονη αντίληψή μας στο e-shop design, μας κάνει να σχεδιάζουμε ή να ανανεώνουμε τη διαδικτυακή σας παρουσία με τρόπο που να σας διαφοροποιεί και να εξασφαλίζει την επιτυχία του εγχειρήματός σας. Το e-shop σας θα ξεχωρίζει και θα διαθέτει το σωστό ux design, έτσι ώστε ο επισκέπτης-καταναλωτής να καθοδηγείται αβίαστα κατά τη διάρκεια της πλοήγησής του, από οποιαδήποτε συσκευή.\nΠοιο είναι το κόστος που θα επωμισθώ για τη δημιουργία e-shop;\nΕπικοινωνήστε μαζί μας και εμείς εκτιμώντας τις ανάγκες του eshop που θα δημιουργήσουμε για εσάς, θα σας δώσουμε μια πρώτη εκτίμηση κόστους, ανάλογη της εργασίας και των απαιτήσεών σας.\nΗ πλειοψηφία των πελατών μας, είναι μεσαίες, μικρές και ατομικές επιχειρήσεις στην Ελλάδα και στο εξωτερικό. Εμπορικές επιχειρήσεις, startups, τεχνικές εταιρείες και επιχειρήσεις εστίασης, είναι μερικοί από τους κλάδους με τους οποίους συνεργαζόμαστε.\nΠροσεγγίζουμε όμως με τον ίδιο επαγγελματισμό, κάθε νέα εργασία σχεδιασμού από οποιονδήποτε κλάδο.\nΣτο Designous, σεβόμαστε το όραμα και τις αξίες της επιχείρησής σας. Στόχος μας είναι να μετουσιώσουμε τη φιλοσοφία σας, σε χρηστικό μήνυμα επικοινωνίας, απαράμιλλου design. Εργαζόμαστε με μεθοδικότητα, οργάνωση και με απόλυτη συνέπεια στους χρόνους παράδοσης κάθε project.\nΕίμαστε δίπλα σας και κατά τη φάση υλοποίησης του project αλλά και μετά την ολοκλήρωσή του. Θέλουμε η συνεργασία μας να είναι μακροχρόνια και κάνουμε τα μέγιστα για να είστε πλήρως ικανοποιημένοι.\nΣε πόσο διάστημα θα έχω τα πρώτα σχέδια του project μου.\nΤο μέγιστο προβλεπόμενο διάστημα παρουσίασης των σχεδίων είναι έως 6 εβδομάδες, αρκεί κι εσείς να είστε πλήρως έτοιμοι με την οργάνωση του υλικού και άμεσα διαθέσιμοι στην επικοινωνία.\nΜετά την παρουσίαση των σχεδίων και τις απαραίτητες διορθώσεις, σε διάστημα 2 εβδομάδων, θα έχετε παραλάβει τα τελικά σχέδια. Φροντίζουμε ώστε να είμαστε πάντα on time, συνεπείς στις μεταξύ μας υποχρεώσεις ώστε να διασφαλίσουμε μια υπέροχη συνεργασία.\nΑν δεν με ικανοποιεί πλήρως το τελικό αποτέλεσμα τι κάνουμε;\nΜε το κατάλληλο brief, την επικοινωνία και το ερωτηματολόγιο που θα συμπληρώσετε πριν το σχεδιασμό, αντιλαμβανόμαστε πλήρως το ύφος και τις προτιμήσεις σας.\nΈτσι το περιθώριο απόκλισης, είναι πολύ μικρό. Αλλά ακόμη και αν υπάρξει, θα εργαστούμε μαζί για να έχετε το αποτέλεσμα που θα σας ικανοποιεί πλήρως.\nΣε ποιον ανήκουν τα δικαιώματα της εργασίας που θα σχεδιάσετε για την επιχείρησή μου;\nΜπορεί το γραφείο σας να αναλάβει το support της ιστοσελίδας μου;\nΑσφαλώς, μετά το σχεδιασμό, μπορούμε να αναλάβουμε εξ ολοκλήρου τη συντήρηση και την τεχνική υποστήριξη της ιστοσελίδας σας, διατηρώντας την ενημερωμένη. Στο Designous, διαθέτουμε την απαραίτητη τεχνογνωσία και εμπειρία, τόσο σε συμβουλευτικό επίπεδο όσο και σε επίπεδο άμεσης επίλυσης τεχνικών θεμάτων.\nΗ επιχείρησή μου βρίσκεται σε άλλη πόλη, θα είναι εύκολη η συνεργασία μας;\nΤί πρέπει να κάνω για να προχωρήσει άμεσα η συνεργασία μας;\n5,0 | 97 Αξιολογήσεις\n5,0 | 88 Αξιολογήσεις


Τρόποι Πληρωμής | MayHome.gr\nΚατάστημα λευκών είδών\nΚουβέρτες Βελουτέ & Πικέ\nΜονόχρωμα Σετ Σεντόνια\nMε πιστωτική/χρεωστική κάρτα\nΜπορείτε να πληρώσετε με πιστωτική/χρεωστική κάρτα Mastercard ή VISA έκδοσης όλων των τραπεζών. Η διαδικασία εξόφλησης καλύπτεται από τα σύγχρονα πρωτόκολλα ασφαλείας. Τα στοιχεία σας παραμένουν απολύτως εμπιστευτικά και δεν παραχωρούνται για κανέναν λόγο σε οποιονδήποτε τρίτο.\nΠροκειμένου να ολοκληρώσετε την αγορά σας πληρώνοντας μέσω πιστωτικής κάρτας, οδηγείστε στον ασφαλή ιστοχώρο του Viva Wallet Payment, όπου και πληκτρολογείτε τα στοιχεία της πιστωτικής σας κάρτας. Τα στοιχεία της πιστωτικής σας κάρτας δεν αποστέλλονται πίσω στο Mayhome.gr. Τέλος, η συναλλαγή σας και τα προσωπικά σας στοιχεία διασφαλίζονται από τη Viva καθώς και από τους παρακάτω φορείς:\nΜε το σύστημα της αντικαταβολής σας δίνεται η δυνατότητα εξόφλησης με μετρητά κατά την παράδοση της παραγγελίας στο χώρο σας. Η παράδοση γίνεται με τις συνεργαζόμενες εταιρείες courier «ΕΛΤΑ Πόρτα-Πόρτα & Center Courier».\nΗ δυνατότητα εξόφλησης με αντικαταβολή παρέχεται χωρίς καμία επιπλέον χρέωση.\nΓια την εξόφληση των αγορών μπορείτε να καταθέσετε εφάπαξ το ποσό που αντιστοιχεί, σε έναν από τους τραπεζικούς λογαριασμούς του Mayhome.gr:\nΓια να πληρώσετε με κατάθεση σε κάποιον τραπεζικό λογαριασμό, απλά πατήστε “Πληρωμή Μέσω Τραπέζης” στον τρόπο πληρωμής στο check-out. Θα σας εμφανιστούν 3 λογαριασμοί (Alpha-bank, Πειραιώς και Εθνική) ώστε να μπορέσετε να ολοκληρώσετε την αγορά σας.\nΥποσημείωση : Έξοδα εντολής από άλλη τράπεζα προς τον λογαριασμό μας τα επιβαρύνετε εξολοκλήρου ο πελάτης – εντολέας\nΔυνατότητα εξόφλησης της παραγγελίας σας μέσω του ασφαλούς & διαδεδομένου συστήματος Paypal.\nPaypal account: info@mayhome.gr\nΓια αγορές που ξεπερνούν τα 250€ δεν ισχύει η μέθοδος της Αντικαταβολής.\n© MayHome.gr 2022